PATVIRTINTA

Aplinkos apsaugos agentūros direktoriaus

2010 m. rugsėjo 3 d. įsakymu Nr. AV-164

(Aplinkos apsaugos agentūros direktoriaus

2016 m. spalio 31 d. įsakymo Nr. AV-271

nauja redakcija)

**APLINKOS APSAUGOS AGENTŪROS**

**SUPAPRASTINTŲ VIEŠŲJŲ PIRKIMŲ TAISYKLĖS**

**I SKYRIUS**

**BENDROSIOS NUOSTATOS**

1. Aplinkos apsaugos agentūros supaprastintų viešųjų pirkimų taisyklės (toliau – Taisyklės) nustato perkančiosios organizacijos Aplinkos apsaugos agentūros (toliau – Agentūra, Perkančioji organizacija) vykdomų prekių, paslaugų ir darbų supaprastintų viešųjų pirkimų (toliau – pirkimai) būdus ir jų procedūrų atlikimo tvarką, pirkimo dokumentų rengimo ir teikimo tiekėjams reikalavimus, ginčų nagrinėjimo procedūras.

*Papildyta - AAA direktoriaus 2017-03-30 įsakymas Nr. AV-75*

2. Šios Taisyklės parengtos vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas) ir kitais pirkimus reglamentuojančiais teisės aktais. Taisyklės yra viešas dokumentas, kuris skelbiamas Centrinėje viešųjų pirkimų informacinėje sistemoje (toliau – CVP IS) ir Agentūros interneto svetainėje.

3. Agentūra, atlikdama supaprastintus pirkimus, vadovaujasi Viešųjų pirkimų įstatymu, šiomis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais įstatymais ir juos įgyvendinančiais teisės aktais.

4. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. Priimant sprendimus dėl pirkimo dokumentų sąlygų, vadovaujamasi racionalumo principu.

5. Šios Taisyklės netaikomos Viešųjų pirkimų įstatymo 10 straipsnyje nustatytais atvejais.

6. Agentūra prekių, paslaugų ir darbų supaprastintus pirkimus gali atlikti Viešųjų pirkimų įstatymo 84 straipsnyje nustatytais atvejais. Pirkimo pradžią ir pabaigą reglamentuoja Viešųjų pirkimų įstatymo 7 straipsnis. Agentūra bet kuriuo metu iki pirkimo sutarties sudarymo turi teisę nutraukti pirkimo procedūras, jei atsirado aplinkybių, kurių nebuvo galima numatyti.

61. Agentūra privalo įsigyti prekes, paslaugas ir darbus iš viešosios įstaigos CPO LT, atliekančios centrinės perkančiosios organizacijos funkcijas, elektroninio katalogo CPO.lt (toliau ‒ elektroninis katalogas), kai elektroniniame kataloge siūlomos prekės, paslaugos ar darbai atitinka Agentūros poreikius ir Agentūra negali jų atlikti efektyvesniu būdu racionaliai naudodama tam skirtas lėšas. Agentūra privalo motyvuoti savo sprendimą neatlikti elektroniniame kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais Viešųjų pirkimų įstatymo 21 straipsnyje nustatyta tvarka.

62. Agentūros vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys, kitos organizacijos ar jų padaliniai ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Agentūra gali reikalauti, kad, ūkio subjektų jungtinės grupės pasiūlymą (projektą) pripažinus geriausiu ir perkančiajai organizacijai pasiūlius pasirašyti viešojo pirkimo–pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį.

*Papildyta - AAA direktoriaus 2017-03-30 įsakymas Nr. AV-75*

7. Pagrindinės Taisyklių sąvokos:

7.1. apklausa raštu – Agentūros raštiškas kreipimasis į tiekėjus (-ą) su prašymu pateikti pasiūlymus. Raštu reiškia bet kokią informacijos išraišką žodžiais arba skaičiais, kurią galima perskaityti, atgaminti ir perduoti. Šis terminas apima ir elektroninėmis priemonėmis perduotą ir saugomą informaciją. Apklausiant raštu tiekėjai (-as) savo pasiūlymus privalo pateikti raštu. CVP IS priemonėmis atlikta apklausa (pateikiami pirkimo dokumentai ir priimami pasiūlymai) prilyginama tiekėjų apklausai raštu;

7.1.1. skelbiama apklausa – pirkimo būdas, kai Agentūra apie atliekamą pirkimą paskelbia CVP IS priemonėmis (užpildo skelbimą apie pirkimą Viešųjų pirkimų tarnybos nustatyta tvarka).

*Papildyta - AAA direktoriaus 2017-03-30 įsakymas Nr. AV-75*

7.2. apklausa žodžiu – Agentūros žodinis kreipimasis į tiekėjus (-ą) su prašymu pateikti pasiūlymus. Taip pat galima pasinaudoti viešai tiekėjų pateikta informacija (internetinėse parduotuvėse, reklama internete ir kt.) apie siūlomas prekes, paslaugas ar darbus. Toks informacijos gavimas prilyginamas tiekėjų apklausai žodžiu. Apklausiant žodžiu su tiekėjais taip pat bendraujama asmeniškai arba telefonu. Tiekėjai neprivalo pateikti savo pasiūlymų raštu;

7.3. numatomo pirkimo vertė (toliau – pirkimo vertė) – Agentūros numatomos sudaryti pirkimo sutarties vertė, skaičiuojama imant visą mokėtiną sumą be pridėtinės vertės mokesčio (toliau – PVM), įskaitant visas pirkimo sutarties pasirinkimo ir atnaujinimo galimybes. Pirkimo vertė skaičiuojama tokia, kokia ji yra pirkimo pradžioje, nustatytoje Viešųjų pirkimų įstatymo 7 straipsnio 2 dalyje;

7.4. pirkimų organizatorius – Agentūros direktoriaus įsakymu paskirtas Agentūros valstybės tarnautojas ar darbuotojas, dirbantis pagal darbo sutartį, kuris yra nepriekaištingos reputacijos, pasirašęs nešališkumo deklaraciją ir konfidencialumo pasižadėjimą. Pirkimų organizatorius Agentūros nustatyta tvarka organizuoja ir atlieka supaprastintus pirkimus, kai tokiems pirkimams nesudaroma viešojo pirkimo komisija;

7.5. viešojo pirkimo komisija (toliau – Komisija) – Agentūros direktoriaus įsakymu, vadovaujantis Viešųjų pirkimų įstatymo 16 straipsniu iš ne mažiau kaip 3 (trijų) asmenų sudaryta Komisija, kuri Agentūros nustatyta tvarka organizuoja ir atlieka pirkimus;

*Papildyta - AAA direktoriaus 2017-03-30 įsakymas Nr. AV-75*

7.6. mažos vertės viešasis pirkimas (toliau – mažos vertės pirkimas) – supaprastintas pirkimas, kai yra bent viena iš šių sąlygų:

7.6.1. prekių ar paslaugų pirkimo vertė yra mažesnė kaip 58 000 eurų be PVM, o darbų pirkimo vertė mažesnė kaip 145 000 eurų be PVM;

7.6.2. perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (-is), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 58 000 eurų be PVM, o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 145 000 eurų be PVM;

7.7. alternatyvus pasiūlymas – tiekėjo pasiūlymas, kuriame siūlomos kitokios, negu yra nustatyta pirkimo dokumentuose pirkimo objekto charakteristikos arba pirkimo sąlygos;

7.8. kainodaros taisyklės – pirkimo dokumentuose ir pirkimo sutartyje nustatomos pirkimo sutarties kainos apskaičiavimo taisyklės.

8. Kitos šiose Taisyklėse vartojamos pagrindinės sąvokos yra suprantamos taip, kaip jos yra apibrėžtos Viešųjų pirkimų įstatyme.

**II SKYRIUS**

**PIRKIMŲ ORGANIZAVIMAS IR VYKDYMAS**

9. Agentūros administracijos padaliniai, vadovaudamiesi patvirtintu Agentūros pirkimų planu, pagal savo kompetencijos sritį ir poreikius inicijuoja pirkimus ir parengia pagrindines pirkimo sąlygas.

10. Pirkimas gali būti pradėtas, jei yra patvirtinta Agentūros direktoriaus ar jo įgalioto asmens prekių, paslaugų, darbų pirkimo paraiška – užduotis (toliau – pirkimo paraiška) (1 priedas.

11. Supaprastintus pirkimus vykdo Agentūros direktoriaus įsakymu sudarytos Komisijos arba paskirti pirkimų organizatoriai. Komisijos ir pirkimų organizatoriai turi teisę kviestis ekspertus.

*Papildyta - AAA direktoriaus 2017-03-30 įsakymas Nr. AV-75*

12. Mažos vertės pirkimus atlieka:

12.1. Komisija, kai:

12.1.1. prekių ar paslaugų pirkimo sutarties vertė didesnė kaip 35 000 eurų be PVM;

12.1.2. darbų pirkimo sutarties vertė didesnė kaip 70 000 eurų be PVM.

12.2. Pirkimų organizatorius, kai:

12.2.1. pirkimas vykdomas per CPO;

12.2.2. pirkimo sutarties vertė be PVM neviršija Taisyklių 12.1.1 ir 12.1.2 papunkčiuose nustatytos pirkimo sutarties vertės be PVM.

13. Agentūros direktorius turi teisę pavesti mažos vertės pirkimą atlikti Komisijai arba pirkimų organizatoriui neatsižvelgdamas į Taisyklių 12 punkte nustatytas aplinkybes.

14. Tuo pačiu metu atliekamiems keliems supaprastintiems pirkimams gali būti sudarytos kelios Komisijos ar paskirti keli pirkimų organizatoriai.

15. Komisija dirba pagal Agentūros direktoriaus įsakymu patvirtintą Komisijos darbo reglamentą. Komisija sprendimus priima savarankiškai. Prieš pradėdami pirkimą Komisijos nariai, pirkimų organizatorius ir Agentūros valstybės tarnautojai ir darbuotojai, dirbantys pagal darbo sutartį, susiję su viešųjų pirkimų įgyvendinimu turi būti pasirašę nešališkumo deklaraciją ir konfidencialumo pasižadėjimą.

16. Komisija arba pirkimų organizatorius pirkimus gali atlikti įprasta tvarka ir CVP IS priemonėmis:

16.1. jei pirkimą vykdo Komisija, ji protokolu patvirtina sprendimą dėl pasiūlymo pripažinimo laimėjusiu;

16.2. jei pirkimą vykdo pirkimų organizatorius, jis teikia apklausos pažymą (2 priedas Agentūros direktoriui ar jo įgaliotam asmeniui tvirtinti sprendimą dėl pasiūlymo pripažinimo laimėjusiu.

17. Pirkimo sutartį, pasirašytą tiekėjo, kurio pasiūlymas pripažintas laimėjusiu, pasirašo Agentūros direktorius ar jo įgaliotas asmuo.

18. Pirkimų organizatorius gali nerengti pirkimo paraiškos ir tiekėjų apklausos pažymos, kai vykdomas mažos vertės pirkimas apklausos žodžiu būdu ir preliminari pirkimo sutarties vertė neviršija 100 eurų be PVM. Pirkimų organizatorius turi pateikti Viešųjų pirkimų skyriaus valstybės tarnautojui ar darbuotojui, dirbančiam pagal darbo sutartį, pasirašytą išlaidas pagrindžiančio dokumento (pvz., fiskalinio kvito, sąskaitos – faktūros) kopiją, kurioje turi būti nurodytas prekių, paslaugų ar darbų kodas (-us) pagal Bendrąjį viešųjų pirkimų žodyną ir šių Taisyklių punktas, kuriuo vadovaujantis pasirinktas atitinkamas pirkimo būdas. Gavęs išlaidas pagrindžiančio dokumento kopiją, Viešųjų pirkimų skyriaus valstybės tarnautojas ar darbuotojas, dirbantis pagal darbo sutartį, turi įregistruoti išlaidas pagrindžiantį dokumentą Viešųjų pirkimų registracijos žurnale. Jeigu už prekes buvo atsiskaityta vietoje, kartu su sąskaita – faktūra turi būti pateikta ir fiskalinio kvito kopija. Tik įregistravus pirkimą gali būti atliekamas mokėjimas pagal pateiktą išlaidas pagrindžiantį dokumentą.

19. Agentūra pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją. Tokiu atveju Agentūra įgaliotajai organizacijai nustato užduotis ir suteikia visus įgaliojimus toms užduotims vykdyti.

**III SKYRIUS**

**SUPAPRASTINTŲ PIRKIMŲ PASKELBIMAS**

### Agentūra Viešųjų pirkimų įstatymo 86 straipsnyje nustatyta tvarka skelbia apie kiekvieną pirkimą, išskyrus apklausos būdu atliekamus pirkimus. Jei yra nusprendžiama paskelbti pranešimą dėl savanoriško *ex ante* skaidrumo, toks pranešimas yra skelbiamas Viešųjų pirkimų įstatymo 86 straipsnyje nustatyta tvarka.

### 21. Atlikdama supaprastintą neskelbiamą pirkimą ir priėmusi sprendimą sudaryti pirkimo sutartį, Agentūra Viešųjų pirkimų įstatymo 86 straipsnyje nustatyta tvarka gali paskelbti informacinį pranešimą, o kai atliekamas šio įstatymo 2 priedėlio B paslaugų sąraše nurodytų paslaugų pirkimas ir kai pirkimo vertė yra ne mažesnė, negu nustatyta tarptautinio pirkimo vertės riba, - pranešimą dėl savanoriško *ex ante* skaidrumo.

### 22. Agentūra, sudariusi pirkimo sutartį ar preliminariąją sutartį dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba, ne vėliau kaip per 48 dienas po pirkimo sutarties ar preliminariosios sutarties sudarymo pateikia skelbimą apie sudarytą pirkimo sutartį ar preliminariąją sutartį Viešųjų pirkimų tarnybai jos nustatyta tvarka. Skelbime turi būti nurodyta, ar Agentūra sutinka, kad skelbimas būtų paskelbtas.

### 23. Agentūra skelbimą apie supaprastintą pirkimą, Viešųjų pirkimų įstatymo 92 straipsnio 8 dalyje nurodytą informacinį pranešimą ir pranešimą dėl *ex ante* skaidrumo, kuriuos pagal Viešųjų pirkimų įstatymą ir (ar) patvirtintas Taisykles numatyta paskelbti viešai, skelbia (Viešųjų pirkimų įstatymo 92 straipsnio 8 dalyje nurodytą informacinį pranešimą – gali paskelbti) CVP IS, o pranešimus dėl savanoriško *ex ante* skaidrumo – ir Europos Sąjungos oficialiame leidinyje. Skelbimai, informaciniai pranešimai ir pranešimai dėl savanoriško *ex ante* skaidrumo gali būti papildomai skelbiami interneto svetainėje [www.gamta.lt](http://www.gamta.lt), kr internete, leidiniuose ar kitomis priemonėmis. Skelbimo ir informacinio pranešimo paskelbimo diena yra jų paskelbimo CVP IS data, pranešimo dėl savanoriško *ex ante* skaidrumo paskelbimo diena yra pranešimo paskelbimo data Europos Sąjungos oficialiame leidinyje.

### 24. CVP IS ir Europos Sąjungos oficialiame leidinyje skelbiamus, informacinius pranešimus, pranešimus dėl savanoriško *ex ante* skaidrumo Agentūra pateikia Viešųjų pirkimų tarnybai pagal nustatytus skelbiamos informacijos privalomuosius reikalavimus, standartines formas bei skelbimų teikimo tvarką. Papildomi skelbimai, informaciniai pranešimai, pranešimai dėl savanoriško *ex ante* skaidrumo skelbiami Agentūros interneto svetainėje [www.gamta.lt](http://www.gamta.lt), kitur internete, leidiniuose ar kitomis priemonėmis negali būti skelbiami anksčiau negu CVP IS ir Europos Sąjungos oficialiame leidinyje. To paties skelbimo, informacinio pranešimo dėl savanoriško *ex ante* skaidrumo turinys visur turi sutapti.

**IV SKYRIUS**

**PIRKIMO DOKUMENTŲ RENGIMAS, PAAIŠKINIMAI, TEIKIMAS**

25. Pirkimo dokumentus pagal pirkimo iniciatoriaus parengtas pagrindines pirkimo sąlygas rengia pirkimų organizatorius arba Komisija.

26. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.

27. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Agentūra nupirkti tai, ko reikia.

28. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.

29. Pirkimo dokumentuose, atsižvelgiant į pasirinktą supaprastinto pirkimo būdą, pateikiama ši informacija:

29.1. nuoroda į šias Taisykles, kuriomis vadovaujantis atliekamas supaprastintas pirkimas (pavadinimas, patvirtinimo data);

29.2. jeigu apie pirkimą buvo skelbta, nuoroda į skelbimą;

29.3. Agentūros valstybės tarnautojų ar darbuotojų, dirbančių pagal darbo sutartį, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, kontaktiniai duomenys, taip pat informacija, kokiu būdu vyks bendravimas tarp Agentūros ir tiekėjų;

29.4. pasiūlymų ir (ar) paraiškų rengimo ir pateikimo reikalavimai; jeigu numatoma pasiūlymus ir (ar) paraiškas priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas, – informacija apie reikalavimus, būtinus pasiūlymams ir (ar) paraiškoms pateikti elektroniniu būdu, taip pat informacija, kad elektroninis pasiūlymas turi būti pateiktas su saugiu elektroniniu parašu, atitinkančius teisės aktų reikalavimus;

29.5. pasiūlymo galiojimo terminas (data, iki kada turi galioti pasiūlymas, arba laikotarpis, kurį turi galioti pasiūlymas);

29.6. prekių, paslaugų, darbų ar projekto pavadinimas;

29.7. prekių kiekis, paslaugų ar darbų apimtys, su prekėmis teiktinų paslaugų pobūdis;

29.8. prekių tiekimo, paslaugų teikimo, darbų atlikimo terminai;

29.9. techninė specifikacija;

29.10. pirkimo sutarties vykdymo sąlygos, susijusios su socialinės ir aplinkos apsaugos reikalavimais, jeigu jos atitinka Europos Sąjungos teisės aktus;

29.11. energijos vartojimo efektyvumo ir aplinkos apsaugos reikalavimai ir (ar) kriterijai Lietuvos Respublikos Vyriausybės ar jos įgaliotos institucijos nustatytais atvejais ir tvarka;

29.12. informacija, ar pirkimo objektas skirstomas į dalis, kai dėl kiekvienos iš jų bus sudaroma pirkimo sutartis arba preliminarioji sutartis, ir kelioms pirkimo objekto dalims (vienai, dviem ar daugiau) tas pats tiekėjas gali pateikti pasiūlymą bei pirkimo objekto dalių, dėl kurių gali būti pateikti pasiūlymai, apibūdinimas;

29.13. informacija, ar leidžiama pateikti alternatyvius pasiūlymus, jeigu leidžiama, – šių pasiūlymų reikalavimai;

29.14. jeigu numatoma tikrinti tiekėjų kvalifikaciją - tiekėjų kvalifikacijos reikalavimai, tarp jų ir reikalavimai atskiriems bendrą paraišką ar pasiūlymą pateikiantiems tiekėjams;

29.15. jeigu numatoma riboti tiekėjų skaičių – kvalifikacinės atrankos kriterijai ir tvarka, mažiausias kandidatų, kuriuos Agentūra atrinks ir pakvies pateikti pasiūlymus, skaičius;

29.16. dokumentų sąrašas, informacija, kurią turi pateikti tiekėjai, siekiantys įrodyti, kad jų kvalifikacija atitinka keliamus reikalavimus, ir, kai reikalaujama, turi būti pateikiama pirkimo dokumentuose nurodytų minimalių kvalifikacinių reikalavimų atitikties deklaracija;

29.17. informacija, kaip turi būti apskaičiuota ir išreikšta pasiūlymuose nurodoma kaina. Į kainą turi būti įskaityti visi mokesčiai;

29.18. informacija, kad pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną;

29.19. jeigu numatomas vokų su pasiūlymais atplėšimas ar susipažįstama su elektroninėmis priemonėmis pateiktais pasiūlymais (toliau – vokų su pasiūlymais atplėšimas), vokų su pasiūlymais atplėšimo ir pasiūlymų nagrinėjimo procedūros, kur (nurodoma vieta) ir kada (nurodoma diena, valanda ir minutė) vyks vokų su pasiūlymais atplėšimas;

29.20. informacija, ar tiekėjams leidžiama dalyvauti vokų su pasiūlymais atplėšimo procedūroje;

29.21. pasiūlymų vertinimo kriterijai ir sąlygos;

29.22. siūlomos pasirašyti pirkimo (preliminariosios) sutarties svarbiausios sąlygos (kainodaros taisyklės, atsiskaitymo tvarka, atlikimo terminai, sutarties nutraukimo tvarka ir kitos sąlygos pagal Viešųjų pirkimų įstatymo 18 straipsnio 6 dalį) ir pirkimo sutarties projektas;

29.23. jeigu reikalaujama - pasiūlymų galiojimo užtikrinimo ir pirkimo sutarties įvykdymo užtikrinimo reikalavimai;

29.24. jeigu Agentūra numato reikalavimą, kad ūkio subjektų grupė, kurios pasiūlymas bus pripažintas geriausiu, įgytų tam tikrą teisinę formą – teisinės formos reikalavimai;

29.25. būdai, kuriais tiekėjai gali prašyti pirkimo dokumentų paaiškinimų;

29.26. pasiūlymų keitimo ir atšaukimo tvarka;

29.27. terminas, iki kada nelaimėję projektai turi būti grąžinti projekto konkurso dalyviams;

29.28. jeigu tiekėjas ketina pasitelkti subrangovus, subtiekėjus ar subteikėjus, turi būti reikalaujama, kad tiekėjas savo pasiūlyme nurodytų, kokius subrangovus, subtiekėjus ar subteikėjus ketina pasitelkti, ir gali būti reikalaujama, kad tiekėjas savo pasiūlyme nurodytų, kokiai pirkimo daliai atlikti tiekėjas jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

*Papildyta - AAA direktoriaus 2017-03-30 įsakymas Nr. AV-75*

29.29. darbų pirkimo atveju nurodomi pagrindiniai darbai, kuriuos privalės atlikti tiekėjas, jeigu darbų pirkimo sutarčiai vykdyti pasitelks subrangovus;

29.30. jeigu Agentūra pirkimą atlieka pagal Viešųjų pirkimų įstatymo 91 straipsnio reikalavimus, – nuoroda į tokį pirkimą ir reikalavimas, kad tiekėjas pagrįstų, jog jis atitinka minėto straipsnio reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją;

29.31. informacija apie pirkimo sutarties sudarymo atidėjimo termino taikymą;

29.32. ginčų nagrinėjimo tvarka;

29.33. kita reikalinga informacija apie pirkimo sąlygas ir procedūras.

30. Pirkimo dokumentai gali būti nerengiami, kai, atliekant mažos vertės pirkimą, apklausa vykdoma žodžiu.

31. Pirkimo dokumentų sudedamoji dalis yra skelbimas apie supaprastintą pirkimą. Skelbimuose esanti informacija vėliau papildomai gali būti neteikiama (kituose pirkimo dokumentuose pateikiama nuoroda į atitinkamą informaciją skelbime).

32. Kai apklausos ar mažos vertės apklausos metu pasiūlymą pateikti kviečiamas tik vienas tiekėjas, pirkimo dokumentuose gali būti pateikiama ne visa šių Taisyklių 29 punkte nurodyta informacija, jeigu Agentūra mano, kad informacija yra nereikalinga.

33. Pirkimo dokumentai, kuriuos įmanoma pateikti elektroninėmis priemonėmis, įskaitant kvietimus, technines specifikacijas, dokumentų paaiškinimus (patikslinimus), taip pat atsakymus į tiekėjų (pa-) klausimus, skelbiami CVP IS kartu su skelbimu apie supaprastintą pirkimą. Agentūra pirkimo dokumentus taip pat gali paskelbti savo ar kitoje interneto svetainėje. Jeigu pirkimo dokumentų neįmanoma paskelbti CVP IS, tiekėjui jie pateikiami kitomis priemonėmis – asmeniškai, siunčiami registruotu laišku, elektroniniu laišku, faksu ar skelbiami Agentūros interneto svetainėje, kaip nurodoma skelbime apie pirkimą. Pirkimo dokumentai negali būti teikiami (skelbiami) anksčiau nei apie supaprastintą pirkimą paskelbta, apklausos atveju – pateikti kvietimai dalyvauti pirkimo procedūrose.

34. Pirkimo dokumentai tiekėjams turi būti teikiami nuo skelbimo apie supaprastintą pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per 1 (vieną) darbo dieną, gavus prašymą. Kai pirkimo dokumentai skelbiami CVP IS, papildomai jie gali būti neteikiami.

35. Tiekėjas gali paprašyti, kad Agentūra paaiškintų pirkimo dokumentus. Agentūra atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 (keturias) darbo dienas iki pirkimo pasiūlymų pateikimo termino pabaigos. Agentūra į gautą prašymą atsako ne vėliau kaip per 3 (tris) darbo dienas nuo jo gavimo dienos. Agentūra, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus 1 (vienai) darbo dienai iki pasiūlymų pateikimo termino pabaigos.

36. Nesibaigus pasiūlymų pateikimo terminui, Agentūra savo iniciatyva gali paaiškinti (patikslinti) pirkimo dokumentus, patikslindama ir paskelbtą informaciją. Paaiškinimai turi būti išsiųsti (paskelbti) ne vėliau kaip likus 1 (vienai) darbo dienai iki pasiūlymų pateikimo termino pabaigos.

37. Jeigu Agentūra rengia susitikimą su tiekėju, surašomas šio susitikimo protokolas. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris turi būti pateiktas tiekėjams šių Taisyklių 35 punkte nustatyta tvarka.

38. Jeigu pirkimo dokumentus paaiškinusi (patikslinusi) Agentūra jų negali pateikti šių Taisyklių 35 ar 36 punktuose nustatytais terminais, privaloma pratęsti pasiūlymų pateikimo terminą. Šis terminas nukeliamas laikui (ne mažiau kaip 3 (trys) darbo dienos), per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus. Agentūra turi atsižvelgti į tai, kad, paaiškinus (patikslinus) pirkimo dokumentus (pvz., sumažinus tiekėjų kvalifikacijos reikalavimus), gali atsirasti naujų tiekėjų, norinčių dalyvauti pirkime, todėl pasiūlymų pateikimo terminą reikėtų nustatyti tokį, kad šie tiekėjai spėtų susipažinti su pirkimo dokumentais ir spėtų parengti pasiūlymus.

39. Jeigu pirkimo dokumentai skelbiami CVP IS, ten pat skelbiama apie pirkimo dokumentų paaiškinimus (patikslinimus) ir prireikus pratęsiamą pasiūlymų pateikimo terminą. Jeigu pirkimo dokumentai neskelbiami CVP IS, pranešimai apie pirkimo dokumentų paaiškinimus (patikslinimus) ir prireikus termino pratęsimą išsiunčiami visiems tiekėjams, kuriems buvo pateikti pirkimo dokumentai. Viešųjų pirkimų įstatymo 86 straipsnyje nurodytuose šaltiniuose apie pasiūlymų pateikimo termino nukėlimą galima neskelbti, jeigu nekeičiama kita skelbime apie supaprastintą pirkimą paskelbta informacija ir jeigu nepaskelbus apie pasiūlymų pateikimo termino nukėlimą nebus pažeisti Viešųjų pirkimų įstatymo 3 straipsnyje nurodytų pirkimų principai.

**V SKYRIUS**

**PASIŪLYMŲ IR PARAIŠKŲ RENGIMAS**

40. Pirkimo dokumentuose nustatant pasiūlymų ir paraiškų rengimo ir pateikimo reikalavimus, turi būti nurodyta, kad:

40.1. pasiūlymas ar paraiška turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis teikiamas pasiūlymas ar paraiška – pateikti su saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus;

40.2. ne elektroninėmis priemonėmis teikiami pasiūlymai turi būti įdėti į voką, kuris užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „Neatplėšti iki .“ (nurodoma pasiūlymų pateikimo termino pabaiga);

40.3. jeigu numatoma pasiūlymus vertinti pagal ekonomiškai naudingiausio pasiūlymo vertinimo kriterijų, vertinant ekspertinių vertinimų metodais, – tiekėjai pasiūlymo kainą turi pateikti viename užklijuotame voke, o likusias pasiūlymo dalis (techninius pasiūlymo duomenis ir kitą informaciją bei dokumentus) – kitame užklijuotame voke. Šie abu vokai turi būti įdėti į bendrą voką, jis taip pat užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „Neatplėšti iki ...“ (nurodoma pasiūlymų pateikimo termino pabaiga). Reikalavimas pasiūlymą pateikti dviejuose vokuose netaikomas pirkimą atliekant supaprastintų skelbiamų derybų būdu ar apklausos būdu, kai pirkimo metu gali būti deramasi dėl pasiūlymo sąlygų;

40.4. pasiūlymo (atskirų pasiūlymo dalių) lapai turi būti sunumeruoti, susiūti siūlu, kuris neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutinio lapo antroje pusėje pasirašo tiekėjas arba jo įgaliotas asmuo (nurodoma pasirašančio asmens vardas, pavardė ir pareigos, pasiūlymo lapų skaičius). Pasiūlymo galiojimo užtikrinimą patvirtinantis dokumentas neįsiuvamas ir nenumeruojamas.

41. Pirkimo dokumentuose nustatant pasiūlymų ir paraiškų rengimo ir pateikimo reikalavimus, nurodoma, kad tiekėjas gali pateikti tik vieną pasiūlymą (po vieną pasiūlymą kiekvienai pirkimo daliai), išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimas suskirstytas į atskiras dalis, pagrįstais atvejais gali būti nurodyta, kad tiekėjas gali teikti pasiūlymą tik vienai ar kelioms, ar visoms pirkimo dalims. Jei pirkimo dokumentuose nenurodyta, kelioms pirkimo objekto dalims tas pats tiekėjas gali teikti pasiūlymus, laikoma, kad tas pats tiekėjas gali teikti pasiūlymus visoms pirkimo dalimis.

**VI SKYRIUS**

**TECHNINĖ SPECIFIKACIJA**

42. Agentūra, atlikdama supaprastinus pirkimus (išskyrus mažos vertės pirkimus), techninę specifikaciją rengia vadovaudamasi Viešųjų pirkimų įstatymo 25 straipsnio nuostatomis. Agentūra, atlikdama mažos vertės pirkimus, gali nesivadovauti Viešųjų pirkimų įstatymo 25 straipsnyje nustatytais reikalavimais, tačiau bet kuriuo atveju ji turi užtikrinti Viešųjų pirkimų įstatymo 3 straipsnyje nurodytų principų laikymąsi.

43. Agentūra iš anksto skelbia pirkimų (mažos vertės pirkimų atveju – gali skelbti) techninių specifikacijų projektus, vadovaudamasi Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos direktoriaus 2015 m. gruodžio 31 d. įsakymu Nr. 1S-222 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“.

44. Techninė specifikacija turi užtikrinti konkurenciją ir nediskriminuoti tiekėjų.

45. Techninė specifikacija nustatoma nurodant standartą, techninį reglamentą ar normatyvą arba nurodant pirkimo objekto funkcines savybes, arba apibūdinant norimą rezultatą, arba šių būdų deriniu. Šios savybės ir reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o Agentūra įsigyti reikalingų prekių, paslaugų ar darbų.

46. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip ....“, „ne mažiau kaip ....“) arba reikšmių diapazonais („nuo ... iki ...“). Tik pagrįstais atvejais reikšmės gali būti nurodomos tiksliai („turi būti lygu ...“).

47. Jeigu kartu su paslaugomis perkamos prekės ir (ar) darbai, su prekėmis – paslaugos ir (ar) darbai, o su darbais – prekės ir (ar) paslaugos, techninėje specifikacijoje atitinkamai nustatomi reikalavimai ir kartu perkamoms prekėms, darbams ar paslaugoms.

48. Jeigu leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimami, vertinant mažiausios kainos kriterijumi.

49. Rengiant techninę specifikaciją, negalima nurodyti konkretaus modelio ar šaltinio, konkretaus proceso ar prekės ženklo, patento, tipo, konkrečios kilmės ar gamybos, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai pirkimo objektai yra priimtini, įrašant žodžius „arba lygiavertis“.

50. Prekių, paslaugų ar darbų, nurodytų Produktų, kurių viešiesiems pirkimams bus taikomi aplinkos apsaugos kriterijai, sąrašuose, patvirtintuose Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“, techninėje specifikacijoje turi būti nurodyta, kurie aplinkos apsaugos kriterijai bus taikomi.

51. Prekių, nurodytų Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, ir šių prekių energijos vartojimo efektyvumo reikalavimų sąraše, patvirtintame Lietuvos Respublikos energetikos ministro 2011 m. spalio 27 d. įsakymu Nr. 1-266 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, ir jų energijos vartojimo efektyvumo reikalavimų sąrašo patvirtinimo“, techninė specifikacija turi apimti energijos vartojimo efektyvumo reikalavimus, o įsigyjant kelių transporto priemones, – jų techninė specifikacija Energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos apraše, patvirtintame Lietuvos Respublikos susisiekimo ministro 2015 m. birželio 18 d. įsakymu Nr. 1-154 ,,Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“, nustatytais atvejais turi apimti šiame tvarkos sąraše nustatytus energijos vartojimo efektyvumo reikalavimus.

52. Agentūra turi teisę pareikalauti, kad tiekėjas pateiktų valstybės ar savivaldybės institucijų išduotus dokumentus tam, kad įsitikintų, jog tiekėjo siūlomos prekės, paslaugos ar darbai atitinka teisės aktuose nustatytus privalomuosius reikalavimus.

53. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas ar paprašyti tiekėjo leidimo apžiūrėti pirkimo objektą.

**VII SKYRIUS**

**TIEKĖJŲ KVALIFIKACIJOS PATIKRINIMAS**

54. Parinkdama tiekėją, Agentūra, vadovaudamasi Viešųjų pirkimų įstatymo 32–38 straipsniuose nustatytais reikalavimais ir atsižvelgdama į Tiekėjų kvalifikacijos vertinimo metodines rekomendacijas, patvirtintas Viešųjų pirkimų tarnybos direktoriaus 2011 m. gruodžio 30 d. įsakymu Nr. 1S-196 „Dėl Tiekėjų kvalifikacijos vertinimo metodinių rekomendacijų patvirtinimo“ įsitikina, ar tiekėjas bus pajėgus įvykdyti pirkimo sutartį.

55. Agentūra negali reikalauti dokumentų ar informacijos, kurie įrodo, kad nėra Viešųjų pirkimų įstatymo 33 straipsnyje nurodytų aplinkybių ir kurie Agentūrai pagal Lietuvos Respublikos valstybės informacinių išteklių valdymo įstatymą ar kitus teisės aktus yra neatlygintinai prieinami Lietuvos Respublikos registruose, valstybės informacinėse sistemose ir kitose informacinėse sistemose.

56. Tiekėjų kvalifikacijos neprivaloma tikrinti, kai yra bent viena iš sąlygų:

56.1. jau vykdytame supaprastintame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Agentūrai nepriimtinos kainos, o pirkimo sąlygos iš esmės nekeičiamos ir į apklausos būdu atliekamą pirkimą kviečiami visi pasiūlymus pateikę tiekėjai, atitinkantys Agentūros nustatytus minimalius kvalifikacijos reikalavimus;

56.2. dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, suteikti paslaugas ar atlikti darbus ir kai nėra jokios kitos alternatyvos;

56.3. Agentūra pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Agentūrai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių;

56.4. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;

56.5. prekių biržoje perkamos kotiruojamos prekės;

56.6. perkami muziejų eksponatai, archyvų ir bibliotekų dokumentai, prenumeruojami laikraščiai ir (ar) žurnalai;

56.7. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

56.8. prekės perkamos iš valstybės rezervo;

56.9. perkamos licencijos naudotis bibliotekų dokumentais ar duomenų (informacinėmis) bazėmis;

56.10. perkamos Agentūros valstybės tarnautojų ir darbuotojų, dirbančių pagal darbo sutartį, mokymo paslaugos;

56.11. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

56.12. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo paslaugos;

56.13. atliekamas mažos vertės pirkimas.

57. Jeigu tikrinama tiekėjų kvalifikacija, visais atvejais privaloma patikrinti, ar nėra Viešųjų pirkimų įstatymo 33 straipsnio 1 dalyje nustatytų sąlygų. Visi kiti kvalifikacijos reikalavimai gali būti laisvai pasirenkami.

58. Kai supaprastintas prekių, paslaugų ar darbų pirkimas atliekamas supaprastinto atviro konkurso ar apklausos, kurios metu nesiderama, būdu, Agentūra vietoj kvalifikaciją patvirtinančių dokumentų gali prašyti tiekėjų pateikti Agentūros nustatytos formos atitikties pirkimo dokumentuose nurodytiems minimaliems kvalifikaciniams reikalavimams deklaraciją.

**VIII SKYRIUS**

**VOKŲ SU PASIŪLYMAIS ATPLĖŠIMAS (SUSIPAŽINIMAS SU ELEKTRONINIAIS PASIŪLYMAIS)**

59. Pasiūlymai turi būti priimami laikantis pirkimo dokumentuose nurodytos tvarkos. Pasibaigus pasiūlymų pateikimo terminui, pasiūlymai nepriimami ir nenagrinėjami. Pavėluotai gauti vokai su pasiūlymais neatplėšiami ir grąžinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejonių dėl pasiūlymų slaptumo, vokuose pateikti pasiūlymai nepriimami ir grąžinami juos pateikusiems tiekėjams.

60. Vokai su pasiūlymais, kai pirkimą atlieka Komisija, atplėšiami Komisijos posėdyje vykstančioje vokų su pasiūlymais atplėšimo procedūroje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Pradinis susipažinimas su elektroninėmis priemonėmis gautais pasiūlymais pagal šias Taisykles yra prilyginamas vokų atplėšimui. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Kai supaprastintam pirkimui pasiūlymus leidžiama pateikti tik CVP IS priemonėmis, tiekėjų atstovai į vokų atplėšimo posėdį nekviečiami, o su vokų atplėšimo metu skelbtina informacija supažindinami CVP IS priemonėmis.

61. Teikiant pasiūlymą CVP IS priemonėmis tiekėjas gali užšifruoti visą pasiūlymą arba pasiūlymo dokumentą, kuriame nurodyta pasiūlymo kaina. Užšifruojant kainos pasiūlymą turi būti vadovaujamasi Naudojimosi centrine viešųjų pirkimų infomacine sistema taisykliėmis, patvirtintomis Viešųjų pirkimų tarnybos direktoriaus 2016 m. gegužės 2 d. įsakymu Nr. 1S-58 „Dėl Naudojimosi Centrine viešųjų prikimų informacine sistema taisyklių patvirtinimo“.

62. Tuo atveju, kai prisijungimas prie elektroninių prietaisų nepavyksta dėl elektros tiekimo, interneto ryšio sutrikimų, kompiuterio gedimų ar kitų objektyvių aplinkybių, ir elektroninėmis priemonėmis pateiktas pasiūlymas lieka neatidarytas ar nespėjama paskelbti reikalaujamos informacijos, bandymas prisijungti yra fiksuojamas Komisijos posėdžio protokole, o susipažinimas su šiais pasiūlymais atidedamas iki problemos išsprendimo (jei problema yra ilgalaikė, posėdis gali būti atidėtas ir kitai dienai). Išsprendus problemą dėl prisijungimo prie elektroninių prietaisų, vokų su pasiūlymais atplėšimo posėdis tęsiamas.

63. Vokus atplėšia vienas iš Komisijos narių.

64. Atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai. Ši nuostata netaikoma elektroninėmis priemonėmis gautiems pasiūlymams ar perkant mažos vertės pirkimų apklausos būdu.

65. Vokų su pasiūlymais atplėšimo metu skelbiama:

65.1. pasiūlymą pateikusio tiekėjo pavadinimas;

65.2. kai pasiūlymai vertinami pagal mažiausios kainos kriterijų, – pasiūlyme nurodyta pirkimo, o jei pirkimas skaidomas į dalis, tai kiekvienos pirkimo dalies kaina;

65.3. pranešama, ar yra pateiktas pasiūlymo galiojimo užtikrinimo dokumentas (jei jo reikalaujama);

65.4. jei pirkimas atliekamas nenaudojant elektroninių priemonių – ar pateiktas pasiūlymas yra susiūtas, sunumeruotas ir paskutiniojo lapo antroje pusėje patvirtintas tiekėjo ar jo įgalioto asmens parašu, išskyrus mažos vertės pirkimus;

65.5. jei pirkimas atliekamas nenaudojant elektroninių priemonių – ar nurodytas įgalioto asmens vardas, pavardė, pareigos ir pasiūlymą sudarančių lapų skaičius, išskyrus mažos vertės pirkimus.

66. Jeigu Agentūra pasiūlymus vertina pagal ekonomiškai naudingiausio pasiūlymo vertinimo kriterijų, vokai su pasiūlymais, išskyrus mažos vertės pirkimus, turi būti atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje – vokai, kuriuose nurodytos kainos. Antras posėdis gali įvykti tik tada, kai Agentūra patikrina, ar dalyvių kvalifikacija ir pateiktų pasiūlymų techniniai duomenys atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis, o šių Taisyklių nustatytais atvejais – ir dalyvių kvalifikaciją. Apie šio patikrinimo ir įvertinimo rezultatus Agentūra privalo raštu pranešti visiems dalyviams, kartu nurodyti antro vokų su pasiūlymais atplėšimo posėdžio laiką ir vietą. Jeigu Agentūra, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais dalyvio pateiktais dokumentais Viešųjų pirkimų įstatymo 21 straipsnyje nustatyta tvarka.

67. Vokų su pasiūlymais atplėšimo metu, kai pasiūlymų vertinimo kriterijus yra ekonomiškai naudingiausias pasiūlymas, skelbiama:

67.1. atplėšiant vokus, kuriuose yra techniniai pasiūlymo duomenys:

67.1.1. pasiūlymą pateikusio tiekėjo pavadinimas;

67.1.2. pagrindinės techninės pasiūlymo charakteristikos;

67.1.3. ar yra pateiktas pasiūlymo galiojimo užtikrinimo dokumentas (jei jo reikalaujama);

67.1.4. jei pirkimas atliekamas nenaudojant elektroninių priemonių – ar pateiktas pasiūlymas yra susiūtas, sunumeruotas ir paskutiniojo lapo antroje pusėje patvirtintas tiekėjo ar jo įgalioto asmens parašu, išskyrus mažos vertės pirkimus;

67.1.5. jei pirkimas atliekamas nenaudojant elektroninių priemonių – ar nurodytas įgalioto asmens vardas, pavardė, pareigos ir pasiūlymą sudarančių lapų skaičius, išskyrus mažos vertės pirkimus;

67.2. atplėšiant vokus su pasiūlymais, kuriuose yra nurodytos kainos, skelbiamas dalyvio pavadinimas, pasiūlymo kaina, o jei pirkimas skaidomas į dalis, tai kiekvienos pirkimo dalies kaina.

68. Tuo atveju, kai pasiūlymo kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

69. Vokų su pasiūlymais atplėšimo metu Komisija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.

70. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Komisija negali atskleisti tiekėjo pasiūlyme esančios konfidencialios informacijos.

**IX SKYRIUS**

**PASIŪLYMŲ VERTINIMAS IR PALYGINIMAS**

71. Pasiūlymai nagrinėjami ir vertinami konfidencialiai Komisijos posėdyje, nedalyvaujant pasiūlymus pateikusiems tiekėjams ar jų atstovams.

72. Agentūra, nagrinėdama pasiūlymus:

72.1. tikrina tiekėjų pasiūlymuose pateiktų kvalifikacinių duomenų atitiktį pirkimo dokumentuose nustatytiems minimaliems kvalifikacijos reikalavimams. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti per nurodytą terminą;

72.2. tikrina, ar pasiūlymas atitinka pirkimo dokumentuose nustatytus reikalavimus;

72.3. radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis. Jeigu dalyvis per Komisijos nurodytą terminą neištaiso aritmetinių klaidų ir (ar) nepaaiškina pasiūlymo, laikoma, kad jo pasiūlymas neatitinka pirkimo dokumentuose nustatytų reikalavimų;

72.4. jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laiko kainą, nurodytą žodžiais;

72.5. jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 (trys) darbo dienos nuo prašymo išsiuntimo Agentūrai dienos;

72.6. kai pateiktame pasiūlyme nurodoma neįprastai maža kaina (supaprastintų skelbiamų derybų ar apklausos, kurios metu vyksta derybos, atveju – galutinė kaina), privalo pareikalauti, kad dalyvis pagrįstų siūlomą kainą (supaprastintų skelbiamų derybų ar apklausos, kurios metu vyksta derybos, atveju – galutinę kainą) raštu. Siekiant įsitikinti, ar pateiktame pasiūlyme nurodyta kaina (supaprastintų skelbiamų derybų ar apklausos, kurios metu vyksta derybos, – galutinė kaina) yra neįprastai maža, Agentūra vadovaujasi Viešųjų pirkimų tarnybos prie Lietuvos Respublikos Vyriausybės direktoriaus 2009 m. rugsėjo 30 d. įsakymu Nr. 1S-96 „Dėl pasiūlyme nurodytos prekių, paslaugų ar darbų neįprastai mažos kainos sąvokos apibrėžimo“ ir Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis, patvirtintomis Viešųjų pirkimų tarnybos prie Lietuvos Respublikos Vyriausybės direktoriaus 2009 m. lapkričio 10 d. įsakymu Nr. 1S-122 „Dėl Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijų patvirtinimo“;

72.7. tikrina, ar pasiūlytos ne per didelės kainos.

73. Iškilus klausimų dėl pasiūlymų turinio Agentūra gali prašyti, kad dalyviai pateiktų paaiškinimus nekeisdami pasiūlymo. Prireikus tiekėjai ar jų atstovai gali būti kviečiami į Komisijos posėdį, iš anksto raštu pranešant, į kokius klausimus jie turės atsakyti.

74.Agentūra pasiūlymą atmeta, jeigu:

74.1. tiekėjas neatitiko minimalių kvalifikacijos reikalavimų;

74.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir Agentūros prašymu jų nepatikslino;

74.3. pasiūlymas neatitiko pirkimo dokumentuose nustatytų reikalavimų;

74.4. dalyvis per Agentūros nurodytą terminą neištaisė aritmetinių klaidų ir (ar) nepaaiškino pasiūlymo;

74.5. pateiktame pasiūlyme nurodyta kaina yra neįprastai maža ir Agentūrai pareikalavus dalyvis nepateikė tinkamų neįprastai mažos kainos (derybų atveju – galutinės kainos) pagrįstumo įrodymų;

74.6. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Agentūrai nepriimtinos kainos;

74.7. tiekėjas per Agentūros nustatytą terminą, kaip nurodyta Viešųjų pirkimų įstatymo 28 straipsnio 10 dalyje, nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento;

74.8. tiekėjas pateikė pasiūlymą ir voke, ir elektroninėmis priemonėmis;

74.9. pasiūlymas pateiktas be saugaus elektroninio parašo, kai jo buvo reikalauta.

75. Agentūra neatmestus pasiūlymus vertina remdamasi vienu iš šių kriterijų:

75.1. ekonomiškai naudingiausio pasiūlymo. Ekonomiškai naudingiausias pasiūlymas išrenkamas pagal Agentūros nustatytus, su pirkimo objektu susijusius kriterijus. Tokie kriterijai, be kainos, paprastai yra kokybės, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, veiksmingumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko kriterijai. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis. Kitais atvejais pasiūlymų vertinimo kriterijais negali būti pasirenkami tiekėjų kvalifikacijos kriterijai;

75.2. mažiausios kainos.

76. Agentūra, norėdama priimti sprendimą sudaryti pirkimo sutartį, turi pagal pirkimo dokumentuose nustatytus vertinimo kriterijus ir tvarką nedelsdama įvertinti pateiktus dalyvių pasiūlymus, Viešųjų pirkimų įstatymo 32 straipsnio 8 dalyje nustatytu atveju patikrinti dalyvio, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams, nustatyti pasiūlymų eilę (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas dalyvis) ir laimėjusį pasiūlymą. Pasiūlymų eilė nustatoma ekonominio naudingumo mažėjimo arba kainų didėjimo tvarka. Tais atvejais, kai taikomas ekonomiškai naudingiausio pasiūlymo vertinimo kriterijus ir kelių dalyvių pasiūlymų ekonominis naudingumas yra vienodas arba kai pasiūlymų vertinimo kriterijus yra pasiūlyta mažiausia kaina ir keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas dalyvis, kurio vokas su pasiūlymais įregistruotas ar pasiūlymas elektroninėmis priemonėmis pateiktas anksčiausiai.

77. Agentūra suinteresuotiems kandidatams ir suinteresuotiems dalyviams nedelsdama (ne vėliau kaip per 5 (penkias) darbo dienas, mažos vertės pirkimų apklausos raštu atveju per 2 (dvi) darbo dienas), faksu, elektroniniu paštu arba CVP IS priemonėmis praneša apie priimtą sprendimą sudaryti pirkimo sutartį ar preliminariąją sutartį ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Agentūra taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties ar pradėti pirkimą iš naujo. Šis reikalavimas netaikomas, kai mažos vertės pirkimo atveju apklausa vykdoma žodžiu.

78. Agentūra, gavusi kandidato ar dalyvio raštu pateiktą prašymą, turi nedelsdama, ne vėliau kaip per 15 (penkiolika) dienų nuo prašymo gavimo dienos, nurodyti:

78.1. kandidatui – jo paraiškos atmetimo priežastis;

78.2. dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

78.3. dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas Viešųjų pirkimų įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų.

79. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu jis neatmestas pagal šių Taisyklių 74 punkto nuostatas.

X SKYRIUS

PIRKIMO SUTARTIS

80. Agentūra sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu (išskyrus supaprastintus pirkimus, kai pirkimo sutartis sudaroma žodžiu ir mažos vertės pirkimus). Kvietime sudaryti pirkimo sutartį, nepažeidžiant šių Taisyklių 92 ir 93 punktų reikalavimų, nurodomas laikas, iki kada jis turi pasirašyti pirkimo sutartį.

81. Komisija arba pirkimų organizatorius parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis, suderina Agentūros nustatyta tvarka ir organizuoja pirkimo sutarties pasirašymą.

82. Pirkimo sutartis turi būti sudaroma nedelsiant, bet ne anksčiau negu pasibaigė Viešųjų pirkimų įstatyme nustatytas pirkimo sutarties sudarymo atidėjimo terminas, t. y. 15 (penkiolika) dienų. Atidėjimo terminas gali būti netaikomas, kai:

82.1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

82.2. kai pagrindinė pirkimo sutartis sudaroma preliminariosios sutarties pagrindu;

82.3. kai pirkimo sutarties vertė mažesnė kaip 3000 eurų be PVM arba kai pirkimo sutartis sudaroma atliekant mažos vertės pirkimą.

83. Vadovaujantis Viešųjų pirkimų įstatymo 92 straipsnio 8 dalimi, kai Agentūra informacinį pranešimą skelbia CVP IS, pirkimo sutartis gali būti sudaroma ne anksčiau kaip po 5 (penkių) darbo dienų nuo informacinio pranešimo paskelbimo dienos. Kai Agentūra Europos Sąjungos oficialiajame leidinyje paskelbia pranešimą dėl savanoriško *ex ante* skaidrumo, pirkimo sutartis gali būti sudaroma ne anksčiau kaip po 10 (dešimt) dienų nuo šio pranešimo paskelbimo dienos.

84. Gavusi tiekėjo pretenziją, Agentūra negali sudaryti pirkimo sutarties tol, kol nesibaigė Viešųjų pirkimų įstatymo 941 straipsnio 2 dalyje nustatytas terminas. Gavusi tiekėjo prašymo ar ieškinio teismui kopiją, Agentūra negali sudaryti pirkimo sutarties tol, kol nesibaigė atidėjimo terminas ar Viešųjų pirkimų įstatymo 941 straipsnio 2 dalyje, 951 straipsnio 3 dalies 3 punkte ir 951 straipsnio 4 dalies 3 punkte nurodyti terminai ir kol Agentūra negavo Viešųjų pirkimų įstatymo 95 straipsnio 2 dalyje nurodyto turinio teismo pranešimo.

85. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, Agentūra siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:

85.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo iki Agentūros nurodyto laiko;

85.2. tiekėjas nepasirašo pirkimo sutarties iki Agentūros nurodyto laiko;

85.3. tiekėjas atsisako sudaryti pirkimo sutartį pirkimo dokumentuose nustatytomis sąlygomis;

85.4. ūkio subjektų grupė, kurios pasiūlymas pripažintas geriausiu, neįgijo Agentūros reikalaujamos teisinės formos.

86. Sudarant pirkimo sutartį, joje negali būti keičiama laimėjusio tiekėjo pasiūlyme nustatytos sąlygos ir kaina ar derybų protokole užfiksuota galutinė derybų kaina, ar po derybų pateiktame galutiniame pasiūlyme užfiksuotos pasiūlymo sąlygos ir galutinė derybų kaina bei pirkimo dokumentuose nustatytos pirkimo sąlygos.

87. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti (vykdant mažos vertės pirkimą apklausos raštu būdu – gali būti) nustatyta:

87.1. pirkimo sutarties šalių teisės ir pareigos;

87.2. perkamos prekės, paslaugos ar darbai, jeigu įmanoma – tikslūs jų kiekiai (apimtys);

87.3. kainodaros taisyklės,nustatytos pagal Viešojo pirkimo – pardavimo sutarčių kainodaros taisyklių nustatymo metodiką, patvirtintą Viešųjų pirkimų tarnybos direktoriaus 2013 m. gruodžio 17 d. įsakymu Nr. 1S-249 „Dėl Viešųjų pirkimų tarnybos prie Lietuvos Respublikos vyriausybės direktoriaus 2003 m. vasario 25 d. įsakymo Nr. 1S-21 „Dėl Viešojo pirkimo–pardavimo sutarčių kainos ir kainodaros taisyklių nustatymo metodikos patvirtinimo“ pakeitimo“;

87.4. atsiskaitymų ir mokėjimo tvarka;

87.5. prievolių įvykdymo terminai;

87.6. prievolių įvykdymo užtikrinimas;

87.7. ginčų sprendimo tvarka;

87.8. pirkimo sutarties nutraukimo tvarka;

87.9. pirkimo sutarties galiojimas;

87.10. jeigu sudaroma preliminarioji sutartis – jai būdingos nuostatos;

87.11. subrangovai, subtiekėjai ar subteikėjai, jeigu vykdant pirkimo sutartį jie pasitelkiami, ir jų keitimo tvarka.

88. Agentūra pirkimo dokumentuose gali nustatyti pirkimo sutarties atlikimo sąlygas, susijusias su socialinėmis ir aplinkos apsaugos reikmėmis, jei jos atitinka Europos Bendrijos teisės aktus.

89. Mažos vertės pirkimų atveju, raštu sudaromose pirkimo sutartyse gali būti pateikiama ne visa šių Taisyklių 87 punkte nurodyta informacija, jeigu Agentūra mano, kad informacija yra nereikalinga.

90. Pirkimo sutartis gali būti sudaroma žodžiu, kai pirkimo sutarties vertė yra mažesnė kaip 3 000 eurų be PVM ir sutartinių įsipareigojimų vykdymas nėra užtikrinamas Civilinio kodekso nustatytais prievolių įvykdymo užtikrinimo atvejais. Sąskaita faktūra arba lygiavertis tiekėjo finansinis dokumentas, pateiktas Agentūrai apmokėti už prekes, paslaugas ar darbus, laikomas žodžiu sudarytą sandorį patvirtinančiu dokumentu.

91. Civilinio kodekso nustatytais atvejais pirkimo sutartis turi būti sudaroma raštu ir esant mažesnei pirkimo sutarties vertei.

92. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas, jei reikia. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos pirkimo sutarties vertė neviršija 3 000 eurų be PVM arba, kai pirkimo sutartis sudaryta atlikus mažos vertės pirkimą.

93. Agentūra laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 (dešimt) dienų nuo pirkimo sutarties sudarymo ar jos sąlygų pakeitimo turi paskelbti CVP IS. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju Agentūra turi sudaryti galimybę susipažinti su nepaskelbtomis laimėjusio dalyvio pasiūlymo ar pirkimo sutarties dalimis.

**XI SKYRIUS**

**PRELIMINARIOJI SUTARTIS**

94. Agentūra, atlikusi supaprastintą pirkimą, gali sudaryti preliminariąją sutartį. Preliminariosios sutarties pagrindu ji gali sudaryti vieną ar kelias pirkimo sutartis (toliau šiame skyriuje – pagrindinė sutartis). Tiek sudarydama preliminariąją sutartį, tiek jos pagrindu pagrindinę sutartį, Agentūra vadovaujasi Viešųjų pirkimų įstatymu ir šiomis Taisyklėmis.

95. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui, išskyrus pagrįstus atvejus, kurie nurodomi skelbime apie pirkimą arba kvietime pateikti pasiūlymą. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 3 000 eurų be PVM, gali būti sudaroma žodžiu. Tuo atveju, kai pagrindinė sutartis sudaroma žodžiu, šių Taisyklių 97 ir 98 punktuose nustatytas bendravimas su tiekėjais gali būti vykdomas žodžiu.

96. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės sutarties sąlygos: pirkimo sutarties objektas, kaina ir kiekiai ar apimtys, ar kainos, kiekių ar apimčių nustatymo sąlygos, kitos sąlygos. Sudarant pagrindinę sutartį šalys negali keisti esminių preliminariosios sutarties sąlygų. Agentūra gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.

97. Agentūra gali sudaryti preliminariąją sutartį su vienu arba su keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau Agentūros nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė sutartis sudaroma tik su tais tiekėjais, su kuriais buvo sudaryta preliminarioji sutartis.

98. Tais atvejais, kai preliminarioji sutartis sudaryta su vienu tiekėju ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją raštu dėl pagrindinės pirkimo sutarties sudarymo.

99. Tais atvejais, kai preliminarioji sutartis sudaryta su vienu tiekėju ir joje buvo nustatytos esminės pagrindinės pirkimo sutarties sąlygos, Agentūra kreipiasi į tiekėją raštu, prašydama papildyti pasiūlymą iki nustatyto termino ir nurodo, kad papildymas negali keisti pasiūlymo esmės.

100. Tais atvejais, kai preliminarioji sutartis sudaryta su keliais tiekėjais ir joje buvo nustatytos pagrindinės sutarties sąlygos, pagrindinė sutartis gali būti sudaroma neatnaujinant tiekėjų varžymosi. Preliminariojoje sutartyje nustatomos tiekėjo pasirinkimo sudaryti pagrindinę sutartį aplinkybės. Paprastai, tačiau ne visais atvejais, taikomas eiliškumo principas: Agentūra pirmiausia raštu kreipiasi į tiekėją, kurį laiko geriausiu, siūlydama sudaryti preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę sutartį arba paaiškėjus, kad jis negalės tinkamai įvykdyti pagrindinės sutarties, Agentūra raštu kreipiasi į kitą tiekėją, iš likusių tiekėjų laikomą geriausiu, siūlydama sudaryti pagrindinę sutartį, ir t. t., kol pasirenkamas tiekėjas, su kuriuo bus sudaroma pagrindinė sutartis.

101. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis šių Taisyklių 102 punkte nurodyta tvarka.

102. Atnaujindama tiekėjų varžymąsi, Agentūra:

102.1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;

102.2. išrenka geriausią pasiūlymą pateikusį tiekėją, vadovaudamasi preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę sutartį.

103. Pagrindinė sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę sutartį.

**XII SKYRIUS**

**SUPAPRASTINTŲ PIRKIMŲ BŪDAI**

104. Supaprastinti pirkimai atliekami šiais būdais:

104.1. supaprastinto atviro konkurso;

104.2. supaprastinto pirkimo apklausa;

104.3. mažos vertės apklausa;

104.4. supaprastintų skelbiamų derybų;

104.5. supaprastintų neskelbiamų derybų.

105. Agentūra pirkimą gali atlikti:

105.1. supaprastinto atviro, supaprastintų skelbiamų derybų būdais – visais atvejais, tinkamai apie jį paskelbusi;

105.2. apklausos– - esant šių Taisyklių ir Viešųjų pirkimų įstatymo nustatytoms sąlygoms.

105.3. supaprastintų neskelbiamų derybų būdu – esant Viešųjų pirkimų įstatymo nustatytoms sąlygoms.

**XIII SKYRIUS**

**SUPAPRASTINTAS ATVIRAS KONKURSAS**

106. Vykdant supaprastintą atvirą konkursą, dalyvių skaičius neribojamas. Agentūra supaprastintą atvirą konkursą vykdo etapais: Viešųjų pirkimų įstatymo ir šiose Taisyklėse nustatyta tvarka skelbia apie pirkimą ir, vadovaudamasi pirkimo dokumentuose nustatytomis sąlygomis, nagrinėja, vertina ir palygina tiekėjų pateiktus pasiūlymus.

*Papildyta - AAA direktoriaus 2017-03-30 įsakymas Nr. AV-75*

107. Supaprastintame atvirame konkurse derybos tarp Agentūros ir dalyvių yra draudžiamos.

108. Agentūros nustatytas pasiūlymų pateikimo terminas turi būti proporcingas pirkimo objektui ir protingas, kad rūpestingas ir atidus tiekėjas galėtų išnagrinėti pirkimo dokumentus ir parengti bei pateikti pasiūlymą. Pasiūlymų pateikimo terminas negali būti trumpesnis kaip 7 (septynios) darbo dienos nuo skelbimo apie pirkimą paskelbimo CVP IS dienos.

**XVIV SKYRIUS**

**SUPAPRASTINTO PIRKIMO APKLAUSA**

109. Supaprastintas pirkimas gali būti atliekamas apklausos būdu, apie jį neskelbiant, kai prekių ar paslaugų preliminariai numatomos sudaryti pirkimo sutarties vertė neviršija 23 000 eurų be PVM, o darbų preliminariai numatomos sudaryti pirkimo sutarties vertė neviršija 73 000 eurų be PVM arba šiais atvejais:

*Papildyta - AAA direktoriaus 2017-03-30 įsakymas Nr. AV-75*

109.1. Perkamos prekės, paslaugos ar darbai, kai:

109.1.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

109.1.2. atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Agentūrai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Agentūros nustatytus minimalius kvalifikacijos reikalavimus;

109.1.3. dėl įvykių, kurių Agentūra negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Agentūros;

109.1.4. dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos.

109.2. Perkamos prekės ir paslaugos, kai:

109.2.1. Agentūra pagal ankstesnę pirkimo sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Agentūrai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomisar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;

109.2. prekės ir paslaugos yra perkamos naudojant reprezentacinėms išlaidoms skirtas lėšas.

109.3. Perkamos prekės, kai:

109.3.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

109.3.2. prekių biržoje perkamos kotiruojamos prekės;

109.3.3. perkami muziejų eksponatai, archyvų ir bibliotekų dokumentai,prenumeruojami laikraščiai ir žurnalai;

109.3.4. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;

109.3.5. prekės perkamos iš valstybės rezervo.

109.4. Perkamos paslaugos, kai:

109.4.1. perkamos licencijos naudotis bibliotekų dokumentais ar duomenų (informacinėmis) bazėmis;

109.4.2. perkamos Agentūros darbuotojų mokymo paslaugos;

109.4.3. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;

109.4.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

109.4.5. perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, eksperimentinio vertinimo paslaugos.

109.5. Perkamos paslaugos ir darbai, kai:

109.5.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti pirkimo sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

109.5.2. perkant iš esamo tiekėjo naujas paslaugas ar darbus, tokius pačius, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

110. Vykdant supaprastintą pirkimą apklausos būdu, raštu kreipiamasi į vieną ar kelis tiekėjus, prašant raštu pateikti pasiūlymus pagal Agentūros keliamus reikalavimus. Kai apklausa vykdoma po supaprastinto atviro ar supaprastintų skelbiamų derybų, atmetus visus pasiūlymus, į tiekėjus, atitinkančius minimalius kvalifikacijos reikalavimus, kreipiamasi pateikti patvirtinimą apie sutikimą dalyvauti pirkime.

111. Supaprastintas pirkimas apklausos būdu atliekamas raštu.

**XV SKYRIUS**

**MAŽOS VERTĖS PIRKIMŲ YPATUMAI**

112. Mažos vertės pirkimo paraiškos teikiamos ne vėliau kaip prieš mėnesį iki numatomų prekių pristatymo, darbų ar paslaugų atlikimo dienos.

113. Mažos vertės pirkimų atveju turi būti nustatyta ne trumpesnis kaip 5 (penkios) darbo dienos nuo pirkimo paskelbimo CVP IS terminas pasiūlymams pateikti. Atliekant mažos vertės pirkimą apklausos būdu (raštu) pasiūlymo pateikimo terminas turi būti ne trumpesnis kaip 3 (trys) darbo dienos.

114. Tiekėjai turi teisę kreiptis dėl dokumentų paaiškinimo likus ne mažiau kaip 2 (dvi) darbo dienos iki pasiūlymų pateikimo termino.

115. Komisija ar pirkimo organizatorius, atlikdami mažos vertės pirkimą apklausos būdu (raštu), kvietime (3 priedas) pateikia būtiną pasiūlymams parengti informaciją: pasiūlymų rengimo ir įforminimo reikalavimus, pirkimo objekto apibūdinimą, kvalifikacijos reikalavimus ir juos įrodančius dokumentus (jeigu kvalifikacijos reikalavimai keliami), informaciją apie pasiūlymų vertinimą, apie pagrindines pirkimo sutarties sąlygas: prekių pateikimo, paslaugų ar darbų atlikimo terminus, kainodaros taisykles, atsiskaitymo tvarką, pirkimo sutarties įvykdymo užtikrinimo reikalavimus (jeigu keliami), jeigu reikalinga – kitas sąlygas. Tiekėjams turi būti suteiktos galimybės kreiptis dėl pirkimo dokumentų paaiškinimo.

116. Pasiūlymus prašant pateikti vokuose, į vokų atplėšimo procedūrą, išskyrus pirkimą, kurio metu deramasi, gali būti kviečiami pasiūlymus pateikę tiekėjai ar jų įgalioti atstovai. Vokų atplėšimo metu skelbiama tiekėjų pasiūlyta kaina, jeigu vertinama ekonomiškai naudingiausio pasiūlymo vertinimo kriterijumi – vertinamos techninės pasiūlymų charakteristikos. Jeigu pasiūlymus prašoma pateikti tik CVP IS priemonėmis, susipažinimo su pasiūlymais procedūra atliekama mažiausiai dviejų Komisijos narių (jeigu jie sudaro Komisijos kvorumą), įgaliotų atidaryti pasiūlymus, nedalyvaujant tiekėjams (jų atstovams). Informacija apie šią procedūrą ir tiekėjų pasiūlytas kainas, jeigu reikia – ir technines charakteristikas, tiekėjams siunčiama CVP IS priemonėmis.

117. Mažos vertės skelbiami pirkimai atliekami raštu. Raštu pasiūlymus gali būti prašoma pateikti faksu, elektroniniu paštu, CVP IS priemonėmis ar vokuose. Agentūra gali nereikalauti, kad pasiūlymas būtų pasirašytas, elektroninėmis priemonėmis pateikiamas pasiūlymas – su saugiu elektroniniu parašu.

**XVI SKYRIUS**

**MAŽOS VERTĖS APKLAUSA**

118. Vykdant mažos vertės pirkimus bendravimas su tiekėjais gali vykti žodžiu arba raštu. Taip pat galima pasinaudoti viešai tiekėjų pateikta informacija (pvz.: internetinėse parduotuvėse, reklama internete ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai.

119. Apklausa žodžiu gali būti atliekama, kai:

119.1. pirkimo sutarties vertė neviršija 3 000 eurų be PVM;

119.2. dėl įvykių, kurių Agentūra negalėjo iš anksto numatyti, būtina skubiai įsigyti reikalingų prekių, paslaugų ar darbų, o vykdant apklausą raštu prekių, paslaugų ar darbų nepavyktų įsigyti laiku. Aplinkybės, kuriomis grindžiama ypatinga skuba, negali priklausyti nuo Agentūros.

*Papildyta - AAA direktoriaus 2017-03-30 įsakymas Nr. AV-75*

119¹. Pirkimo organizatorius, vykdydamas mažos vertės pirkimą apklausos žodžiu būdu, turi teisę apklausti vieną tiekėją.

*Papildyta - AAA direktoriaus 2017-03-30 įsakymas Nr. AV-75*

120. Mažiau kaip 3 (tris) tiekėjus galima apklausti šiais atvejais:

120.1. pirkimų organizatorius arba pirkimo Komisija išsiaiškina, kad rinkoje yra mažiau tiekėjų, kurie gali teikti reikalingas prekes, suteikti paslaugas ar atlikti darbus;

120.2. didesnio tiekėjų skaičiaus apklausa reikalautų neproporcingai didelių pirkimų organizatoriaus ar Komisijos pastangų, laiko ir (ar) lėšų sąnaudų;

120.3. perkama iš neįgaliųjų socialinių įmonių, socialinių įmonių, ar įmonių, kuriose dirba daugiau kaip 50 procentų nuteistųjų, atliekančių arešto, terminuoto laisvės atėmino ir laisvės atėmimo iki gyvos galvos bausmes, taip pat įmonių, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, jų pagamintos prekės, teikiamos paslaugos ar atliekami darbai, jei reikalingų prekių, paslaugų ar darbų sąrašus CVP IS paskelbė mažiau nei trys įmonės;

120.4. esant kitomis objektyviais pateisinamoms aplinkybėms, dėl kurių neįmanoma apklausti daugiau teikėjų. Šios aplinkybės negali priklausyti nuo Agentūros darbuotojų delsimo arba neveikimo.

1201. Jei yra šių Taisyklių 119 ir 120 punktuose nenumatyti atvejai ir preliminariai numatomos sudaryti pirkimo sutarties vertė neviršija šių Taisyklių 109 punkte nustatytos vertės, galima vykdyti apklausą raštu, neskelbiant viešai, apklausiant ne mažiau nei 3 (tris) tiekėjus.

*Papildyta - AAA direktoriaus 2017-03-30 įsakymas Nr. AV-75*

121. Vienas tiekėjas, tiesiogiai į jį kreipiantis pateikti pasiūlymą ar sudaryti sutartį, gali būti apklausiamas šiais atvejais:

121.1. perkamų prekių, paslaugų ar darbų sutarties vertė neviršija 3000 eurų be PVM;

121.2. kai pagal ankstesnę pirkimo sutartį Agentūra iš kurio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesni pirkimai buvo efektyvūs, iš esmės nekeičiant prekių ar paslaugų kainos ir kitų sąlygų. Tokių papildomų pirkimų vertė negali viršyti 30 procentų pradinės pirkimo sutarties vertės;

*Papildyta - AAA direktoriaus 2017-03-30 įsakymas Nr. AV-75*

121.3. dėl aplinkybių, kurių nebuvo galima numatyti, paaiškėja, kad yra reikalingi papildomi darbai ar paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 50 procentų pradinės sutarties vertės;

*Papildyta - AAA direktoriaus 2017-03-30 įsakymas Nr. AV-75*

121.4. yra tik konkretus tiekėjas, kuris gali patiekti reikalingas prekes, suteikti paslaugas ar atlikti darbus ir nėra jokios kitos priimtinos alternatyvos;

121.5. perkamos mokymo paslaugos pagal tiekėjo pasiūlymą, pateiktą Agentūros darbuotojams arba paskleistą viešai (internete, reklaminėje medžiagoje ar kitaip);

121.6. yra susidariusios ypatingos aplinkybės (avarija, stichinė nelaimė, epidemija ar kitoks nenugalimos jėgos poveikis);

121.7. už prekes ir paslaugas atsiskaitoma pagal patvirtintus tarifus (pvz., šaltas vanduo, dujos, elektra ir pan.);

121.8. prekės ir paslaugos yra perkamos naudojant reprezentacinėms išlaidoms skirtas lėšas;

121.9. perkami muziejų eksponatai, archyvų ir bibliotekų dokumentai, knygos, prenumeruojami laikraščiai ir žurnalai;

121.10. perkamos techninės priežiūros garantiniu laikotarpiu paslaugos;

121.11. perkamos su dalyvavimu parodose susijusios prekės ar paslaugos (parodų bilietai, parodų dalyvių mokesčiai, ekspozicijos vietos nuoma ir kitos išlaidos);

121.12. perkamos prekės, paslaugos, darbai iš užsienio tiekėjų.

121.13. perkama po mažos vertės pirkimo, kuris neįvyko, nes nebuvo gauta paraiškų ar pasiūlymų, arba po to, kai visi gauti pasiūlymai neatitiko pirkimo dokumentų reikalavimų, arba pasiūlytos per didelės, Agentūrai nepriimtinos kainos;

121.14. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės paslaugos);

121.15. skelbimams spaudoje, užsakomiesiems straipsniams, statistikos ir standartų leidinių prenumeratai, teisinės, finansinės ir kitos informacijos prenumeratai, dienraščių, laikraščių, periodinių leidinių prenumeratai, kai perkamos knygos;

121.16 egzistuoja trumpalaikės sąlygos, suteikiančios galimybę Agentūrai reikalingas prekes, paslaugas ar darbus įsigyti už daug mažesnę nei rinkos kainą. Šios sąlygos privalo būti nurodytos pirkimo pažymoje, arba jei Taisyklių nustatytais atvejais tokia pažyma nerengiama, kituose dokumentuose;

121.17. kitais 121 punkte nepaminėtais atvejais, kai šių Taisyklių nustatyta tvarka gali būti vykdoma apklausa, Agentūra gali kreiptis į vieną tiekėja bei esant kitoms, objektyviai pateisinamoms aplinkybėms, dėl kurių neįmanoma apklausti daugiau nei vieno tiekėjo.

122. Tame pačiame pirkime dalyvaujantys tiekėjai turi būti apklausiami ta pačia forma.

123. Mažos vertės apklausos metu gali būti deramasi dėl pasiūlymo sąlygų. Agentūra dokumentuose nurodo, ar bus deramasi arba kokiais atvejais bus deramasi, ir derėjimosi tvarką. Derybų metu tiekėjai neturi būti diskriminuojami jiems pateikiant skirtingą informaciją ar kaip nors kitaip ribojant atskirų tiekėjų galimybes pagerinti savo siūlymus. Jeigu pirkimą atlieka Komisija ir yra deramasi, rašomas derybų protokolas, kurį pasirašo Komisijos pirmininkas ir tiekėjo atstovas.

**XVII SKYRIUS**

**SUPAPRASTINTOS SKELBIAMOS DERYBOS**

124. Agentūra, nustatydama atrenkamų kandidatų skaičių, kvalifikacinės atrankos kriterijus ir tvarką, privalo laikytis šių reikalavimų:

124.1. turi būti užtikrinta reali konkurencija, kvalifikacinės atrankos kriterijai turi būti aiškūs ir nediskriminuojantys;

124.2. kvalifikacinės atrankos kriterijai turi būti nustatyti Viešųjų pirkimų įstatymo 35–38 straipsnių pagrindu.

125. Kvalifikacinė atranka turi būti atliekama tik iš tų kandidatų, kurie atitinka Agentūros nustatytus minimalius kvalifikacijos reikalavimus.

126. Vykdant supaprastintas skelbiamas derybas, apie supaprastintą pirkimą skelbiama šiose Taisyklėse nustatyta tvarka.

127. Supaprastintos skelbiamos derybos gali būti atliekamos:

127.1. skelbime apie supaprastintą pirkimą kviečiant suinteresuotus tiekėjus pateikti pasiūlymus;

127.2. skelbime apie supaprastintą pirkimą kviečiant suinteresuotus tiekėjus teikti paraiškas dalyvauti pirkime ir ribojant kandidatų, teiksiančių pasiūlymus, skaičių.

128. Jeigu ribojamas kandidatų skaičius:

128.1. vykdoma kvalifikacinė atranka kaip nustatyta šių Taisyklių 124 ir 125 punktuose;

128.2. paraiškų pateikimo terminas negali būti trumpesnis kaip 7 (septynios) darbo dienos nuo skelbimo apie pirkimą paskelbimo CVP IS dienos;

128.3. mažiausias skelbime apie supaprastintą pirkimą nurodomas kandidatų, kurie bus kviečiami derėtis, skaičius negali būti mažesnis kaip trys. Pateikti pasiūlymus turi būti pakviesta ne mažiau kandidatų, negu Agentūros nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Agentūra pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.Pirkimo metu Agentūra negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.

130. Jeigu neribojamas kandidatų skaičius:

130.1. pasiūlymus pateikti kviečiami visi tiekėjai, atitikę kvalifikacijos reikalavimus;

130.2. pasiūlymų pateikimo terminas negali būti trumpesnis kaip 7 (septynios) darbo dienos nuo skelbimo apie supaprastintą pirkimą paskelbimo CVP IS.

131. Agentūra derybas vykdo tokiais etapais:

131.1. tiekėjai prašomi pateikti pasiūlymus iki skelbime nurodyto termino pabaigos. Kai ribojamas kandidatų skaičius, pirminius pasiūlymus iki pirkimo dokumentuose nustatyto termino kviečiami pateikti kvalifikacinės atrankos metu atrinkti kandidatai;

131.2. Agentūra susipažįsta su pirminiais pasiūlymais ir minimalius kvalifikacijos reikalavimus atitinkančius dalyvius (kai vykdoma kvalifikacinė atranka – visus pirminius pasiūlymus pateikusius dalyvius) kviečia derėtis;

131.3. su kiekvienu tiekėju atskirai deramasi dėl pasiūlymo sąlygų, siekiant geriausio rezultato. Pabaigus derybas, dalyvių prašoma pateikti galutinius kainos ir techninių duomenų, kurie vertinami pagal ekonomiškai naudingiausio pasiūlymo vertinimo kriterijus, pasiūlymus užklijuotuose vokuose (išskyrus atvejus, kai pateikti pasiūlymą kviečiamas tik vienas tiekėjas). Šie vokai atplėšiami ir kainos paskelbiamos viešame posėdyje, kuriame turi teisę dalyvauti visi pasiūlymus pateikę tiekėjai ar jų įgalioti atstovai;

131.4. vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus pasiūlymuose ir derybų protokoluose, nustatomas geriausias pasiūlymas.

132. Derybų metu turi būti laikomasi šių reikalavimų:

132.1. Agentūra tretiesiems asmenims negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

132.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informaciją Agentūra neturi diskriminuoti vienų tiekėjų kitų naudai;

132.3. su kiekvienu tiekėju derybos vedamos atskirai, tiekėjai kviečiami derėtis pagal pasiūlymų pateikimo eiliškumą

132.4. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvio, su kuriuo derėtasi, įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai.

**XVIII SKYRIUS**

**SUPAPRASTINTOS NESKELBIAMOS DERYBOS**

133. Supaprastintos neskelbiamos derybos vykdomos ta pačia tvarka kaip ir supaprastintos skelbiamas derybos, išskyrus tai, kad:

133.1. Apie supaprastintas neskelbiamas derybas viešai neskelbiama. Agentūra savo nuožiūra kviečia jos pasirinktą tiekėją (tiekėjus) pateikti pasiūlymą supaprastintoms neskelbiamoms deryboms. Šiose Taisyklėse nenustatomas minimalus supaprastintose neskelbiamose derybose kviestinų dalyvauti tiekėjų skaičius bei minimalus pasiūlymų pateikimo terminas – tai kiekvienu konkrečiu atveju nustato Komisija;

133.2. supaprastintų neskelbiamų derybų atveju tiekėjų kvalifikacija gali būti netikrinama;

133.3. supaprastintų neskelbiamų derybų atveju pirkimo dokumentuose gali būti pateikta ne visa informacija, nurodyta šiose Taisyklėse, jei ji konkrečiu atveju objektyviai nėra būtina;

133.4. jei supaprastintos neskelbiamos derybos vykdomos Viešųjų pirkimų įstatymo 92 straipsnio 3 dalies 1, 2 ir 6 punktuose, 4 dalies 1 punkte, 5 dalies 1, 2, 4 ir 5 punktuose, 6 dalies 1 punkte ar 7 dalies 1 punkte nurodytais atvejais, Agentūra, Viešųjų pirkimų įstatymo nustatyta tvarka paskelbia informacinį pranešimą apie ketinimą pirkti prekes, paslaugas ar darbus neskelbiant apie pirkimą, o pirkimo sutartį su tiekėju sudaro ne anksčiau kaip po 5 (penkių) darbo dienų nuo informacinio pranešimo paskelbimo dienos. Agentūra informacinį pranešimą gali paskelbti bet kuriuo momentu, kai tik ji gali identifikuoti tiekėją, su kuriuo ketina sudaryti pirkimo sutartį (priėmus sprendimą kreiptis į tiekėją pateikti pasiūlymą, jau pateikus kvietimą tiekėjui dalyvauti pirkimo procedūrose, pasiūlymo vertinimo procedūros metu arba pripažinus tiekėjo pasiūlymą tinkamu arba, kai pirkime dalyvauti kviečiama daugiau kaip vienas tiekėjas - patvirtinus pasiūlymų eilę).

133.5. Derybos gali būti vykdomos šalims apsikeičiant šalių įgaliotų asmenų (Agentūros direktoriaus ar jo įgalioto asmens ir tiekėjo vadovo ar jo įgalioto asmens) pasirašytais derybiniais raštais. Tokiu atveju Taisyklių nuostata dėl derybų protokolo netaikoma.

133.6. Dalyvio pirminis pasiūlymas, kiek jis nebuvo pakeistas derybų metu (tai nustatoma pagal Komisijos su dalyviu (jo atstovu/atstovais) pasirašytą derybų protokolą arba pagal šalių įgaliotų asmenų pasirašytus derybinius raštus), laikomas galutiniu pasiūlymu supaprastintoms neskelbiamoms deryboms.

133.7. Dalyvių (-io) gali būti prašoma pateikti galutinius(-į) kainos pasiūlymus (-ą).

XIX SKYRIUS

SUPAPRASTINTŲ PIRKIMŲ DOKUMENTAVIMAS. ATASKAITŲ PATEIKIMAS

134. Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo pirkimų organizatorius, pildoma tiekėjų apklausos pažyma (2 priedas). Šio punkto nuostatos netaikomos vykdant pirkimą pagal šių Taisyklių 18punktą.

135.  Paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos.

136. Agentūra už kiekvieną supaprastintą pirkimą, įskaitant ir supaprastintą pirkimą, kurio metu sudaroma preliminarioji sutartis, privalo raštu pateikti pirkimo procedūrų ataskaitą Viešųjų pirkimų tarnybai pagal jos nustatytas formas ir reikalavimus. Ši ataskaita neteikiama, kai pagal sudarytą preliminariąją sutartį sudaroma pagrindinė sutartis ar atliekamas mažos vertės pirkimas.

137. Agentūra pagal Viešųjų pirkimų tarnybos nustatytas formas ir reikalavimus privalo pateikti visų per finansinius metus atliktų pirkimų ataskaitą už:

137.1. pirkimus, kai pagal preliminariąsias sutartis sudaromos pirkimo sutartys;

137.2. supaprastintus pirkimus, atliktus pagal Viešųjų pirkimų įstatymo 91 straipsnio reikalavimus;

137.3. mažos vertės pirkimus.

138. Agentūra privalo Viešųjų pirkimų tarnybai pagal Viešųjų pirkimų tarnybos direktoriaus patvirtintas formas ir reikalavimus raštu pateikti kiekvienos įvykdytos ar nutrauktos pirkimo sutarties (preliminariosios sutarties) ataskaitą, išskyrus ataskaitą, sudarytą atliekant mažos vertės pirkimus ar atliekant pirkimus pagal sudarytą preliminariąją sutartį, ne vėliau kaip per 14 (keturiolika) dienų, įvykdžius ar nutraukus pirkimo sutartį (preliminariąją sutartį).

**XX SKYRIUS**

**INFORMACIJOS APIE SUPAPRASTINTUS PIRKIMUS TEIKIMAS**

139. Komisija ar pirkimų organizatorius suinteresuotiems kandidatams ir suinteresuotiems dalyviams, išskyrus atvejus, kai pirkimo sutarties vertė mažesnė kaip 3 000 eurų be PVM, nedelsiant (bet ne vėliau kaip per 5 (penkias) darbo dienas) raštu praneša apie priimtą sprendimą sudaryti pirkimo sutartį ar preliminariąją sutartį, nurodo nustatytą pasiūlymų eilę, laimėjusį pasiūlymą, tikslų atidėjimo terminą. Agentūra taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo.

140. Agentūra, gavusi kandidato ar dalyvio raštu pateiktą prašymą, turi nedelsdama, ne vėliau kaip per 10 (dešimt) dienų nuo prašymo gavimo dienos, nurodyti:

140.1. kandidatui – jo paraiškos atmetimo priežastis;

140.2. dalyviui, kurio pasiūlymas nebuvo atmestas, - laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

140.3. dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas Viešųjų pirkimų įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų. Šis punktas netaikomas, kai supaprastintas pirkimas atliekamas apklausos būdu žodžiu.

141. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tik Komisijos nariai, pirkimų organizatoriai, Agentūros pakviesti ekspertai, Agentūros direktorius ir kiti Agentūros direktoriaus įgalioti asmenys. Ši informacija teikiama Viešųjų pirkimų tarnybai, kitiems asmenims ir institucijoms, turinčioms tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgaliotiems Europos Sąjungos finansinę paramą administruojantiems viešiesiems juridiniams asmenims.

142. Agentūra, Komisija, jos nariai, ekspertai, pirkimų organizatoriai ir kiti asmenys, nepažeisdami Viešųjų pirkimų įstatymo 6 straipsnio 1 dalyje nurodytų reikalavimų negali tretiesiems asmenims atskleisti Agentūrai pateiktos tiekėjo informacijos, kurios konfidencialumą vadovaujantis Viešųjų pirkimų įstatymo ir kitų viešuosius pirkimus reglamentuojančius teisės aktų nuostatomis (ar kitaip pagrindžiant informacijos konfidencialumą) nurodė tiekėjas.

**XXI SKYRIUS**

**GINČŲ NAGRINĖJIMAS**

143. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos, Europos Sąjungos teisės pažeidimų nagrinėjimas atliekamas vadovaujantis Viešųjų pirkimų įstatymo V skyriaus nuostatomis.

Aplinkos apsaugos agentūros

supaprastintų viešųjų pirkimų taisyklių

1 priedas

**(Prekių, paslaugų, darbų užsakymo paraiškos–užduoties formos pavyzdys)**

**APLINKOS APSAUGOS AGENTŪRA**

**PREKIŲ, PASLAUGŲ, DARBŲ UŽSAKYMO PARAIŠKA – UŽDUOTIS**

|  |  |  |  |
| --- | --- | --- | --- |
|  | Nr. | PU- |  |
| (data) |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 1. SKYRIAUS PAVADINIMAS | | | | | | |  | | | |
|  | 2. Perkamos prekės |  | paslaugos |  | | darbai | | | *(pažymėti)* | | | |
|  | 1. BVPŽ kodas |  |  | | | | |  | | | |
|  | 4. Pirkimas vykdomas pagal pirkimų planą *(pažymėti):* | | | Taip |  | | Ne | | |  |

5.

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Prekės paslaugos arba darbų pavadinimas** *(kai pirkimas skaidomas į pirkimo dalis, nurodyti pirkimo dalies pavadinimą)* | **Techninė specifikacija** (*techninė specifikacija gali būti pateikta, kaip atskiras priedas*) | **Minimalūs tiekėjų kvalifikacijos reikalavimai** (*jei taikoma, gali būti pateikta, kaip atskiras priedas)* | **Kiekis (vnt.)** | **Numatoma kaina už vienetą,**  **Eur (su PVM)\*** | **Numatomos sudaryti pirkimo sutarties vertė:**  **iš viso Eur**  **(su PVM)\*** |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Iš viso: | | | | | |  |

\* PVM netaikomas

|  |  |  |  |  |  |
| --- | --- | --- | --- | --- | --- |
| 6. | PASIŪLYMŲ VERTINIMO KRITERIJUS *(pažymėti, jei tai ekonominio naudingumo kriterijus, pateikti vertinimo kriterijus ir parametrus, jų lyginamuosius svorius ir vertinimo tvarką)* | | | | |
|  | | Mažiausia kaina | | |
|  | | Ekonominis naudingumas | | |
|  | | | | |
| 7. | PIRKIMAS VYKDOMAS PER CPO | | | | |
|  | Prekių, paslaugų ar darbų nėra CPO kataloge | | | |
|  | Perkama per CPO | | | |
|  | Prekės, paslaugos ar darbai yra CPO kataloge, tačiau neperkama dėl šių priežasčių *(nurodyti priežastis)* | | | |
|  | | | | |
| 8. | 8. SIŪLOMŲ TIEKĖJŲ SĄRAŠAS (*nurodant jų kontaktinę informaciją) (pildoma tik neskelbiamų pirkimų atvejais)* | | | | |
|  | | |  | |
|  | | |  | |
|  | | |  | |
|  | | |  | |
|  | Jei perkama apklausiant tik vieną tiekėją, privaloma nurodyti to priežastis: | | | | |
|  |  | | | | |
| 9. | 9. NUMATYTA GALIMYBĖ PEREITI Į DERYBAS *(pažymėti)* | | | | |
|  | Ne | | | |
|  | Taip *(nurodomos derėjimosi sąlygos)* | | | |
|  |  | | | | |
| 10 | 10. KAINODAROS TAISYKLĖS *(Vadovaujantis Viešųjų pirkimų tarnybos viešojo pirkimo – pardavimo sutarčių kainodaros taisyklių nustatymo metodika, patvirtinta 2003-02-25* *Viešųjų pirkimų tarnybos direktoriaus įsakymu Nr. 1S-21; pažymėti vieną arba jei taikomi keli kainos apskaičiavimo būdai, pažymėti kelis*) | | | | |
|  | fiksuotos kainos nustatymas | | | |
|  | fiksuoto įkainio nustatymas *(nurodyti maksimalią sutarties kainą per visą jos galiojimo laikotarpį)* | | |  |
|  | įkainio bazės nustatymas | | | |
|  | dalinis sutarties vykdymo išlaidų padengimas | | | |
|  | taikomi keli kainos apskaičiavimo būdai | | | |
|  | | | | |
| 11 | 11. PIRKIME TAIKOMI APLINKOSAUGOS KRITERIJAI *(jei taikoma)* | | | | |
|  | | Ne | | |
|  | | Taip *(nurodomi siūlomi aplinkosauginiai kriterijai)* | | |
|  | | | | |
|  | 12. KITA REIKALINGA INFORMACIJA *(jei reikalinga pridėti planus, brėžinius ir projektus, nurodyti, pageidaujama apmokėjimo tvarka, nurodyti kokiu Aplinkos apsaugos agentūros supaprastintų viešųjų pirkimų taisyklių punktu remiantis planuojama vykdyti pirkimą ar kitą reikalingą informaciją)* | | | | |
|  | | | | |
| 13 | 13. FINANSAVIMO ŠALTINIS *(pažymėti):*   |  |  |  |  | | --- | --- | --- | --- | |  | Biudžeto lėšos (Nr. biudžeto programoje) |  | | |  | Aplinkos apsaugos rėmimo programa |  | |  | Projektas (projekto pavadinimas, kodas) |  | | | |  | Kita |  | | | | | |
| 1414. | PREKIŲ, PASLAUGŲ IR DARBŲ UŽSAKYMO REIKALINGUMO PAGRINDIMAS *(prie paraiškos gali būti pridedami įvairūs priedai, pagrindžiantys prekių, paslaugų arba darbų užsakymo reikalingumą)* | | | | |
|  | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| 1615. | Pirkimo iniciatorius |  |  |  |  |  |  |
|  | **Suderinta:** |  | (vardas, pavardė) |  | (parašas) |  | (data) |
| 1716. | Aplinkos apsaugos agentūros departamento direktorius ar jo įgaliotas |  |  |  |  |  |  |
|  |  |  | (vardas, pavardė) |  | (parašas) |  | (data) |
| 17. | Aplinkos apsaugos agentūros Viešųjų pirkimų skyriaus vyr. specialistas |  |  |  |  |  |  |
|  |  |  | (vardas, pavardė) |  | (parašas) |  | (data) |
| 18. | Aplinkos apsaugos agentūros Viešųjų pirkimų skyriaus vedėjas *(arba jo įgaliotas asmuo)* |  |  |  |  |  |  |
|  |  |  | (vardas, pavardė) |  | (parašas) |  | (data) |
| 19. | Aplinkos apsaugos agentūros Finansų skyriaus vedėjas *(arba jo įgaliotas asmuo)* |  |  |  |  |  |  |
|  |  |  | (vardas, pavardė) |  | (parašas) |  | (data) |
| 20. | **Leidžiu pradėti pirkimą** |  |  |  |  |  |  |
| 20 | Aplinkos apsaugos agentūros direktorius *(arba jo įgaliotas asmuo)*/ |  |  |  |  |  |  |
|  |  |  | (vardas, pavardė) |  | (parašas) |  | (data) |

Aplinkos apsaugos agentūrossupaprastintų viešųjų pirkimų taisyklių

2 priedas

**(Tiekėjų apklausos pažymos formos pavyzdys)**

**APLINKOS APSAUGOS AGENTŪRA**

**TIEKĖJŲ APKLAUSOS PAŽYMA**

|  |  |  |  |
| --- | --- | --- | --- |
|  | Nr. | PŽ- |  |
| (data) |  |  |  |

**1. Paraiškos – užduoties** **Nr. PU-**

**2. Pirkimą vykdo** Aplinkos apsaugos agentūros direktoriaus 20....-.....-..... įsakymu Nr. ......... paskirtas p**irkimų organizatorius**

*(įrašoma vardas, pavardė)*

| **3. Tiekėjų apklausos būdas:** | žodžiu |  | raštu |  |
| --- | --- | --- | --- | --- |

**4. Informacija apie tiekėjus ir jų pasiūlymus:**

|  |  |  |  |  |  |  |  |
| --- | --- | --- | --- | --- | --- | --- | --- |
| Tiekėjai, į kuriuos buvo kreiptasi dėl perkamo objekto | Tiekėjo pavadinimas |  | |  | |  | |
|
| Adresas |  | |  | |  | |
| Telefonas |  | |  | |  | |
| Pasiūlymą pateikusio asmens pareigos, vardas, pavardė |  | |  | |  | |
| Pasiūlymo pateikimo data | |  | |  | |  | |
| Prekės paslaugos ar darbų pavadinimas  *(kai pirkimas skaidomas į pirkimo dalis, nurodyti pirkimo dalies pavadinimą)* | Kiekis (vnt.) | Pasiūlyta kaina Eur  (su PVM)\* | | Pasiūlyta kaina Eur  (su PVM)\* | | Pasiūlyta kaina Eur  (su PVM)\* | |
| Vienetas/  kiekis | Suma | Vienetas/  kiekis | Suma | Vienetas/  kiekis | Suma |
|  |  |  |  |  |  |  |  |
|  |  |  |  |  |  |  |  |
| **Pasiūlymo kaina** | |  |  |  |  |  |  |

\*Tais atvejais, kai pagal galiojančius teisės aktus tiekėjui nereikia mokėti PVM, lentelės skiltyje „Pasiūlyta kaina Eur“ nurodyti suma be PVM ir priežastis, dėl kurių PVM nemokamas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**5. Informacija apie subrangovus, subtiekėjus ir subteikėjus:**

| **Subrangovo (-ų), subtiekėjo (-ų) ar subteikėjo (‑ų)** pavadinimas (-ai)**:** |  |
| --- | --- |
| Pirkimo sutarties įsipareigojimų dalis (procentais), kuriai ketinama pasitelkti subrangovą (-us), subtiekėją (-us) ar subteikėją (-us) |  |

**6. Jei kreiptasi tik į vieną tiekėją,** privaloma nurodyti, kad, vadovaujantis Aplinkos apsaugos agentūros direktoriaus 20....-.....-..... įsakymu Nr. ......... patvirtintų Aplinkos apsaugos agentūros supaprastintų viešųjų pirkimų taisyklių ........ punktu (–ais), buvo kreiptasi tik į vieną tiekėją (*nurodomos priežastys/aplinkybės*)

**7. Nutariu pirkimo sutartį sudaryti** su laimėjusiu dalyviu\_\_\_\_\_\_\_\_\_\_\_\_\_\_ (*įrašomas pavadinimas*).

| Pirkimo organizatorius |  |  |  |  |  |  |
| --- | --- | --- | --- | --- | --- | --- |
|  |  | (vardas, pavardė) |  | (parašas) |  | (data) |

**8. Suderinta:**

| 8.1. Viešųjų pirkimų skyriaus vedėjas |  |  |  |  |  |  |
| --- | --- | --- | --- | --- | --- | --- |
|  |  | (vardas, pavardė) |  | (parašas) |  | (data) |
| 8.2.Finansų skyriaus vedėjas |  |  |  |  |  |  |
|  |  | (vardas, pavardė) |  | (parašas) |  | (data) |

**9. Sprendimą tvirtinu:**

| Aplinkos apsaugos agentūrosdirektorius (*ar jo įgaliotas asmuo*) |  |  |  |  |  |  |
| --- | --- | --- | --- | --- | --- | --- |
|  |  | (vardas, pavardė) |  | (parašas) |  | (data) |

Aplinkos apsaugos agentūros

supaprastintų viešųjų pirkimų taisyklių

3 priedas

**(Kvietimo pateikti prekių, paslaugų ar darbų pasiūlymą formos pavyzdys)**

**APLINKOS APSAUGOS AGENTŪRA**

Tiekėjo vardas ir pavardė arba juridinio asmens pavadinimas

kontaktiniai duomenys

**KVIETIMAS PATEIKTI PREKIŲ, PASLAUGŲ AR DARBŲ PASIŪLYMĄ**

2XXX-XX-XX

Vilnius

Aplinkos apsaugos agentūra, vadovaudamasi Aplinkos apsaugos agentūros direktoriaus įsakymu patvirtintomis Aplinkos apsaugos agentūros supaprastintų viešųjų pirkimų taisyklių (toliau – Taisyklės) nuostatomis, kviečia Jus dalyvauti apklausoje dėl XXXXXXX *(nurodyti pirkimo objektą: prekės, paslaugų ar darbų pavadinimą)* ir prašo pateikti pasiūlymą raštu iki (*nurodyti datą, valandą ir minutę)*.

1. **PIRKIMO OBJEKTAS**

Pirkimo objekto pavadinimas. *Prekių, paslaugų ar darbų* savybės nurodytos techninėje specifikacijoje. *(Jeigu techninė specifikacija nerengiama, visa informacija apie pirkimo objektą pateikiama šiame skyriuje.* *Jeigu perkamos prekės, techninėje specifikacijoje turi būti nurodyta, kad siūlomos prekės turi būti naujos ir nenaudotos, turi atitikti teisės aktų reikalavimus. Būtina nurodyti garantijas ir techninės priežiūros sąlygas, jeigu perkamos prekės ar paslaugos, kurias būtina suderinti su jau turimomis prekėmis ar paslaugomis, nurodyti, jog siūlomos prekės ar paslaugos turi būti suderinamos su jau turimomis.)*

*Prekių tiekimo, paslaugų teikimo ar darbų atlikimo (pasirinkti)* terminas *–* XXXXX *(įrašyti terminą)* su galimybe pratęsti, bet ne ilgiau kaip 3 metams (nuo pirkimo sutarties sudarymo momento).

1. **MINIMALŪS KVALIFIKACINIAI REIKALAVIMAI** *(jei taikomi)*

Tiekėjas (fizinis asmuo) ar tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas), ir dėl tiekėjo (juridinio. asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už veikas, nurodytas Viešųjų pirkimų įstatymo 33 str.1 d. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. Tiekėjas turi pateikti išrašą iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą (originalas arba tinkamai patvirtinta kopija), išduotas ne anksčiau kaip 60 dienųiki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.

*(Privalomas kvalifikacinis reikalavimas, jeigu atliekamas tiekėjų kvalifikacijos patikrinimas)*

**III. KAINODAROS TAISYKLĖS. ATSISKAITYMŲ IR MOKĖJIMO TVARKA**

**IV. APLINKOSAUGINIAI REIKALAVIMAI** (*jei taikomi*)

**V. PASIŪLYMŲ RENGIMAS**

Pasiūlymas turi būti pateiktas pagal pridedamą pasiūlymo formą (Kvietimo priedas) užklijuotame voke, elektroniniu paštu, faksu ar CVPIS priemonėmis (*nurodyti pateikimo būdą ir atitinkamai adresą/el. pašto adresą/fakso nr.).*

1. PIRKIMO DOKUMENTŲ PAAIŠKINIMAS

Tiekėjai turi teisę kreiptis dėl pirkimo dokumentų paaiškinimo likus XXXXX *(įrašyti)* darbo dienoms iki pasiūlymų pateikimo termino pabaigos *(atliekant mažos vertės pirkimą apklausos būdu (raštu) – likus ne mažiau kaip 2 darbo dienoms iki pasiūlymų pateikimo termino, kitais atvejais – likus ne mažiau kaip 4 darbo dienoms iki pasiūlymų pateikimo termino pabaigos).*

Agentūra ne vėliau kaip per XXXXX (įrašyti) darbo dienas *(vykdant mažos vertės pirkimą apklausos būdu (raštu) – ne vėliau kaip per 2 darbo dienas, kitais atvejais – ne vėliau kaip per 3 darbo dienas)* nuo prašymo gavimo dienos atsako į kiekvieną tiekėjo rašytinį prašymą paaiškinti pirkimo dokumentus, jeigu jis gautas ne vėliau kaip prieš 4 darbo dienas (vykdant mažos vertės pirkimą apklausos būdu (raštu) – 2 darbo dienas) iki pirkimo pasiūlymų pateikimo termino pabaigos. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos. Atsakydama tiekėjui, Agentūra kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai.

Nesibaigus pasiūlymų pateikimo terminui, Agentūra savo iniciatyva gali paaiškinti (patikslinti) pirkimo dokumentus. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos.

Jeigu Agentūra rengia susitikimą su tiekėju, ji surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris turi būti pateiktas tiekėjams aukščiau pateikta nustatyta tvarka.

Jeigu pirkimo dokumentus paaiškinusi (patikslinusi) Agentūra jų negali pateikti aukščiau nurodytais terminais, ji privalo nukelti pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus.

Pranešimai apie kiekvieną pirkimo pasiūlymų pateikimo termino nukėlimą išsiunčiami visiems tiekėjams, kuriems buvo pateikti pirkimo dokumentai.

**VII. VOKŲ SU PASIŪLYMAIS ATPLĖŠIMO PROCEDŪROS (*jeigu taikoma*)**

Vokai su pasiūlymais atplėšiami (*nurodyti vietą, datą, valandą ir minutę)*. Tiekėjai gali dalyvauti vokų plėšimo procedūroje.

**VIII. PASIŪLYMŲ VERTINIMAS**

**Pasiūlymų vertinimo kriterijus:** *nurodyti pasiūlymų vertinimo kriterijų mažiausia kaina ar ekonominis naudingumas*

**IX. KITA INFORMACIJA**

#### *(taikoma vykdant mažos vertės viešąjį pirkimą)*

#### Paslaugos teikėjai apie Agentūros viešųjų pirkimų procedūrų rezultatus bus informuoti raštu. Su dalyviu, kurio pasiūlymas bus pripažintas laimėjusiu, pirkimo sutartis bus sudaryta nedelsiant.

#### *(taikoma vykdant supaprastintą viešąjį, išskyrus mažos vertės, pirkimą)*

Paslaugos teikėjai apie Agentūros viešųjų pirkimų procedūrų rezultatus bus informuoti raštu. Su dalyviu, kurio pasiūlymas bus pripažintas laimėjusiu, pirkimo sutartis bus sudaryta pasibaigus sutarties atidėjimo terminui, t.y. 15 dienų laikotarpiui, kuris prasideda nuo pranešimo apie sprendimą sudaryti pirkimo sutartį išsiuntimo iš Agentūros suinteresuotiems kandidatams ir suinteresuotiems dalyviams dienos.

Atidėjimo terminas netaikomas, kai:

- vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

- Agentūra pirkimo sutartį sudaro preliminariosios sutarties pagrindu;

- supaprastintų pirkimų atveju pirkimo sutarties vertė mažesnė kaip 3000 eurų (be pridėtinės vertės mokesčio).

Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai.

Visi pirkimo sutarties pakeitimai ir papildymai galioja tik tada, kai jie yra surašyti raštu ir patvirtinti šalių ar jų įgaliotų atstovų parašais.

Kontaktinis asmuo: *(nurodyti pareigas, vardą, pavardę)*, tel. XXXXXX, el. paštas [XXXX@aaa.am.lt](mailto:XXXX@aaa.am.lt).

Pirkimų organizatorius ar įgaliotas Komisijos narys (parašas) (vardas, pavardė)

Kvietimo pateikti prekių, paslaugų, darbų pasiūlymą

1 priedas

**(Tiekėjo pasiūlymo dėl prekių, paslaugų ar darbų pirkimo formos pavyzdys)**

**PASIŪLYMAS**

**DĖL PIRKIMO**

**(**viešojo pirkimo pavadinimas**)**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

*/Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us)/*

|  |  |
| --- | --- |
| Subrangovo (-ų), subtiekėjo (-ų) ar subteikėjo (‑ų) pavadinimas (-ai) |  |
| Subrangovo (-ų), subtiekėjo (-ų) ar subteikėjo (‑ų) adresas (-ai) |  |
| Įsipareigojimų dalis (procentais), kuriai ketinama pasitelkti subrangovą (-us), subtiekėją (-us) ar subteikėją (-us) |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis kvietime ir kituose pirkimo dokumentuose (jų paaiškinimuose, papildymuose).

Mes siūlome šias prekes/paslaugas/darbus:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | *Prekių / paslaugų / darbų* pavadinimas | Kiekis | Mato  vnt. | Vieneto kaina,  Eur (be PVM) | Vieneto kaina,  Eur (su PVM) | Viso kaina Eur (be PVM) | Viso kaina Eur (su PVM) |
| *1* | *2* | *3* | *4* | *5* | *6* | *7* | *8* |
| 1. |  |  |  |  |  |  |  |
|  | IŠ VISO | | | | |  |  |

|  |  |
| --- | --- |
| Bendra pasiūlymo kaina su PVM – | Eur (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_suma žodžiais) |

**Tais atvejais, kai pagal galiojančius teisės aktus tiekėjui nereikia mokėti PVM, jis lentelės 6 ir 8 skilčių nepildo, ir nurodo priežastis, dėl kurių PVM nemoka.**

Siūlomos prekės/paslaugos/darbai visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.  Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

|  |  |  |  |  |  |  |
| --- | --- | --- | --- | --- | --- | --- |
| Ši pasiūlyme nurodyta informacija yra konfidenciali */perkančioji organizacija šios informacijos negali atskleisti tretiesiems asmenims/*:   |  |  | | --- | --- | | Eil.Nr. | Pateikto dokumento pavadinimas (rekomenduojama pavadinime vartoti žodį „Konfidencialu“) | |  |  | |  |  | |

***Pastaba****. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.*

|  |  |
| --- | --- |
| Pasiūlymo galiojimo užtikrinimui pateikiame | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | |
| (nurodyti užtikrinimo būdą, dydį, dokumentus ir garantą ar laiduotoją) | |

Sutarties įvykdymo užtikrinimui pateiksime\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti užtikrinimo būdą, dydį, dokumentus ir garantą ar laiduotoją)

Pasiūlymas galioja iki 20 \_\_\_\_\_\_\_\_\_\_\_\_\_\_ d.

|  |  |  |  |  |
| --- | --- | --- | --- | --- |
|  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |